url: =ABOUT US | TUNGZANG GLOBAL ASSOCIATION\nTUNGZANG KHUA TANGTHU TOM KIM\nTungzang Khua Omna Mun: Zogam, Tedim khuapi pan nitumna leilu lam Tei (18 miles) gamlatna ah om a, tuipi maitang pan a sanna pi (Fts. 5080’) munah om hi. Nisuahna lam pi (6651’) asang Nanglemvum mualpi omin, nitumna lamah pi (fts.7160’) asang Teute mualsangpi omin Zogam sung Mualsang minthangte lakah khatin kihel hi. Tungzang gam sungah Mual (mountain) vekpi 24 omin, Lui (Stream) vekpi gawm 41 om a, Ciktui (Fountain) vekpi gawm 10 om hi. Nisuahna lamah Anlangh khua omin, nitumna lamah Ngalbual khua le Suangsang khuate om hi. Leilum lamah Tuipi khua le Pangzang khuate om a, leitaw lamah Tuithang khua om hi.\nTungzang Khua Kisatna: Zomite Ciimnuai munah kiteeng masa cih tangthu sulkan atam zaw in ciamteh uh hi. Pu le pate ahi adiakdiak in Thangho le Liandote Unau pen Ciimnuai pan Geeltui, Dimpi, Dimlo cihte ah na lal toto uh a, tua mun pan kipan Dimmite’ piankhiatna khang kisut ahi hi. Mangkang gamkek (British Emperor) te hong khantoh ciangin, Dimlo pan Laaitui khua kitung in, Pu Pausuang (Gualnam) in Laaitui hausa semin 1895 kum dong kiteng hi. 1895 kumin Laaitui khua pan Naulak le Hatzaw beh Dimmite Tuithang khua ah kilal in 1898 dong kiteng hi. Tuithang hausa Pu Singkam le Pau Za Lian (Sukte) akilemlohna hangin 1899 kumin Pau Za Lian makai in,a nuai a mi 23 te’n Tungzang khua sat uh hi.\nKhuasat / Tui Khuat Pupite:\nPu Pau Za Lian (Makaipi) – Sukte beh\nPu En Go – Hatzaw\nPu Lut Kham – Hatzaw\nPu Lam Khup – Hatzaw\nPu Gen Ngul – Hatzaw\nPu Thang Hau – Naulak (Dothang)\nPu Tuang Zel – Naulak (Dothang)\nPu El Kham – Naulak (Dothang)\nPu Mang Dam – Naulak (Dothang)\nPu Lam Neng – Naulak (Dothang)\nPu Son Gin – Naulak (Dothang)\nPu Pau Ngul – Naulak (Dothang)\nPu Kham Thawng – Naulak (Tuang Eng)\nPu Khen Phung – Naulak (Tuang Eng)\nPu En Khup – Naulak (Tuang Eng)\nPu Kham Ngul – Naulak (Tuang Eng)\nPu Sing Thang – Naulak (Lunzong)\nPu Go Thawn – Naulak (Tualkong)\nPu Awn Son – Naulak (Hausasung)\nPu Soi Ngul – Naulak (Hausasung)\nPu Tawng Gin – Naulak (Hausasung)\nPu Phung Awn – Naulak (Hausasung)\nPu Tun Lut – Guite\nTungzang Khua min Piankhiatna: 1899 kumin Tuithang khua pan Tungzang khua kisatte in Suangtuilui dungah giahphual satin teng masa uh hi. Tua mun pan a tunglam mun khatah Tuikhuk (Ciktui) khat mu uh ahih manin, “Hih i tungzang a om Ciktui belin teng to ni” ci-in, tua laimun ah tengto pah uh a, Tungzang khua kici hi. Tua Ciktui mun pen tuni dong om lai-in “Tungzang Sih” kici hi.\nTungzang khua sat cil 1899 kumin Tungzang sih tui kine /kidawn in, tua zawh a sawt lo akipan Tuikhuatte’ khuatna munte ahi; Thanlui, Bellei lui, Luipi lui, Kelkong lui le Tuinak lui cihte kine toto hi.\nTungzang Khua ah Hausa sem Ngei teng:\nPu Thang Hau – Naulak (Dothang), 1899 – 1902\nPu En Go – Hatzaw , 1902 – 1921\nPu Lam Pau – Hatzaw , 1921 – 1941\nPu Go Za Thang – Hatzaw , 1941 – 1960\nPu Vung Go Kap – Naulak (Dothang), 1960 – 1965\nPu Pau Khaw Hau – Hatzaw , 1965 – 1972\nPu Awn Khen Thang – Naulak (Tualkong), 1972 – 1974\nPu Thawng Kho Pau – Naulak (Dothang), 1974 – 1978\nPu Cin Lian Thang – Naulak (Dothang), 1978 – 1980\nPu Zam Kho Thawng – Naulak (Dothang), 1980 – 1985\nPu Thawn Khaw Kam- Naulak (Tuangeng) 1985 – 1988\nPu Cin Lian Thang – Naulak (Dothang), 1988 – 1992\nPu Zam Tung Thang – Naulak (Dothang), 1992 – 1997\nPu Thawng Cin Lian – Naulak (Tuangeng) 1997 – 2000\nPu Gin Za Kap – Naulak (Lunzong), 2000 – 2006\nPu Cin Kap Go Pau – Hatzaw 2006 – 2013\nPu Thang Za Lian – Naulak (Lunzong), 2013 – 2015\nPu Kap za Khai – Naulak (Tuangeng) 2015 – 2018\nPu Kham Lian Hau – Hatzaw 2018 –\nTungzang Khuasat akipan Thupiang Tuamtuamte:\n– 1899 Tuithang pan Pupi 23 te’n Tungzang khua kisat / kiphutkhia uh hi.\n– 1904 Pu Tun Dam makaihna tawh Laipian (or) Beltungmut kici biakna kiphuankhia hi.\n– 1913 March 12, ni-in Tungzang khua Inn 40 sung pan Inn 14 mei-in kangtum hi.\n– 1917 Tungzang khua pan mi 17 Piantit pai-in khuazang kidah mahmah a, Pu Dong Vum simloh 1918 kumin cidam in tung kik uh hi.\n– 1920 kum akipan Pi Zel Kim pen Vankah/aisan thei-in, a sisate kiangah thudong thei / thungen thei bek tham loin, a khut sungah van le naa tuamtuam om pah lianlian hi.\n– 1925 Pu Pum Khai le Pu Awn Tual vaihawmna tawh Dolmual a Taksing Tuidawl ding sui in, Tuinak bul pan tui kila hi.\n– 1928 Tungzang pan Suanghoih (Tongphai) khua kisat in, Inn 13 paikhia hi.\n– 1937 Rev. Vial Nang (Tonzang) in Pu Lam Pau inn ah Pasian thu genna nei hi.\n– 1941 Gilsan /Zavat (Dysentery) natna tawh mi 70 si hi. A hang pen Pu Hauvial huansak Lampi laizang ah lamkhat le tongkhat asau Gulvompi khatin lampi khaktan in om a, Siampu Pu Go Khai in gawlmam khat tawh satlum hi. Tua khit a sawt loin, Pu Vungh Kham inn nuai ah Vompi khat lutin, inn ngak nupite’n delh mang uh hi. Tua hun laitak in Aisan / thungen thei Pi Zel Kim in a thungetna-ah, “Na khua siam Gulpi thatlum in, Dawi mittaw khualzinte na hawlkhiat manun, Dawite in hong valhtum uh hi” ci-in thusuak genkhia hi.\n– 1942 April-July khali sung Gilsan /zavat (Dysentery) natna om leuleu in mi 74 si hi. Dawi gal tung kici in khua nusia in gamlak ah kiteeng a, Uileipiteh zatui in kizangh hi. A hang pen Tungzang ah Kial tung ahih manin, Kawlpi ah antaw ding apai Pu Vum Thawng, Pu Thang Khaw Khen le Pu Zel Za Thangte’n Tedim khua kiang Lailo khua-ah Gilsan natna om ahih lam theilo in nawk kha uh hi. Kawlpi pan a ciahkik ciangin Phatzaang ah amauteng gilsan natna ngah pah uh hi. Pu Vumthawng Tedim zatopi ah kipuak pah a, dam zolo in khua lam kipuakik in Meitei Gun dung pan si hi. A luang ni 3 sung kikoih ahih manin, mi tampi kilawh ziahziah in mi 74 dong kisi hi. Tedim pan Siavuan Hau Za Cin Pau pen Tungzang ah pai in zatui sun ziahziah ahih manin kilawh nawnlo in bei siang hi. Dawi gal hi loin Gilsan (Dysentry) hang ahi hi.\n– 1944 Leitung galpi nihna-ah Japan te’n Tonzang bomb khiat ding kim lai thukizakhial in, Tungzang Bomb khiat kha a, mi 11 si, 5 liam, Inn 2 kangtum, Inn 2 kisia hi.\n– 1945 Tungzang pan India gam Hiangmun khua kisat in, Inn 30 kilalkhia hi.\n– 1945 Inn 100 kipha a, Pu Vung Thiau makaihna tawh Tuikhiang pan Siktuizawl neute (Smal Iron Pipe) kipua in, Singtuldawl (Wood) kilaih hi.\n– 1947 Pu Ngul Za Thawng makaihna tawh Baptist Church kiphuankhia\n– 1948 Tungzang Private School kiphuankhia\n– 1957 Pu Vung Pum makaihna tawh RCM pawlpi kiphuankhia\n– 1957 Tuinak lui pan Siktuizawl (Iron pipe) tawh Tui kila\n– 1961 Kumpi pan Tan 4 sang kingah in, Siapi Vung Heh Kam (Kapteel) in Siapi sem\n– 1962 Kanteng (Tamah Way zamah) kiphuankhia\n– 1967 A khatveina Bawlung tualpi kito\n– 1967 Siapi Gin Za Piang in Mandalay University pan B.Sc degree ngahin Tungzang khuasuak sung pan Degree ngah masapen hipah\n– 1969 Naupang kum 10 kim vive 25 si\n– 1972 Tungzang Kyizua Ohsuh (Khawk) kingah\n– 1972 Rev. Hau Lian Kham, Rev. Go Za Kham, Rev.Gin Khan Kham le Rev. Kapluia ten Lungdamna thu genna nei\n– 1973 Pu Thawng Tual in Leicial to in Buhsih nek kipankhia\n– 1974 University sangnaupang masapente ahi; Sia Gin Za Piang, Sia Khai Za Cin, Sia Khen Za Kam, Sia Cin Lian Sum le Sia Thang Do Dalte’makaihna (Shield) kitah in, khua 12 pan bawlung kidemsak\n– 1976 India, Lamka pan Rev. Pum Za Thang Tombing in Lungdamna thugenna nei\n– 1978 Assemblies of God pawlpi kiphut\n– 1980 United Pentecostal Church (UPC) pawlpi kiphut\n– 1982 Nausuak zato kingah\n– 1985 Evangelical Baptist Church pawlpi kiphut\n– 1986 NAC pawlpi kiphut in, a makaipa Pa Gin Lian Thang zong Ordanation kipiapah\n– 1986 Tungzang khua ah mawtaw (Jeep)te tung\n– 1988 UNICEF huhna tawh Teute tuilakna ding Nylon pipe kingaha, 1992 kumin honna kinei.\n– 1993 Major Dal Khan Mang in galkap sepna pan Major ngah a, Tungzang suante lakah Rank sang pen hipah\n– 1996 Tungzang khua ah Dawi biakna (Lawki) bei-in, Khristian khua kici ta\n– 1996 Tungzang bawlung tualpi kitobeh\n– 1997 Baptist pawlpi Golden Jubilee kibawl\n– 1999 Cituilui Tuitha khuaphelep (Hydropower) kila\n– 1999 Pa Hau Lian Mung’ makaihna tawh “Teute Tangko – Monthly Newsletter” kihawmkhia\n– 2000 Tungzang khuasat zawh kum 100 cin pawipi (Centennial Jubilee) kibawlin, Kumza phawkna Mualsuang kiphut\n– 2000 November 25 ni-in CNF /A te’n Pa Zam Tung Thang (hausapa) kaplum\n– 2001 Sia Khampeek makaihna tawh Kawlpi pansan in Zomibup Thukizakna “Zo Aw – Weekly Newsletter” leh Kumpi theihpih “Tongsan Journal Monthly” tuni dong kihawmkhia\n– 2003 JAG pawlpi Silver Jubilee kibawl\n– 2006 Pa Thang Kap Mang’ makaihna tawh «Mangta Shield» a vengveng kidem\n– 2007 World Vision huhna tawh Bizang pan Tuimuk khat kilakbeh\n– 2008 Tan 8 sang khen (Middle School Branch) kingah\n– 2009 EBC pawlpi pianzawh kum 30 cinna Pearl Jubilee kibawl\n– 2009 Tungzang Global Association (TGA) kiphuankhia\n– 2009 Tungzang Youth Association (TYA) kiphuankhia\n– 2010 Rev. Cin Lian Sum in Christian International School of Thelogy (CIST), Thailand pan Doctor of Divinity (DD Honorary) ngahin, biakna lamah Doctor ngah masapen hipah\n– 2012 Zosuntang Group makaihna tawh Khua nawlah Welcome & Good bye Signboard kibawl\n– 2012 TGA makaihna tawh Tungzang Zato inn (Rural Health Center-RHC) building kilam\n– 2013 Middle School pucca kingahin building zong Pawnmual ah kilam pah\n– 2014 Zomi Census “914 Zomi“vai Tungzang khuazang le khuakim khuapaam khua 7 kipaikhawm\n– 2014 Pa Kam Khan Mungte innkuan hanciamna tawh Thungetna Inn kilam\n– 2015 Khuazangbup kithukim diamna tawh ZCD party Mee (Vote) kipia\n– 2018 Kum 100 cin phawkna Innpi le Teute Hotel lamna ding Innmun kumpi pan Register kingahkhia\n– 2018 TGA makaihna tawh Tungzang Kum 100 cin phawkna Innpi le Teute Hotel lamna ding Tuiphum han lui munah innmun kizik\n– 2019 January kha sungin TGA panpihna tawh TYA le khuazang mapang khawmin Teute Cycle lampi kizik /kisial\n– 2019 August kha in TYA Tin Jubilee Tualpi laizang ah kibawl\n– 2019 November kha sungin Kawlgambup Zomi Siamsin Khawmpi le Seminar kibawl\n– 2019 June 20, ni-in TGA in USA kumpi theihpihna (Register) kingahkhia\n– 2019 June – July sungin Pu Thomas Khanno (Tuithang mi) ii hong piak Khadawmi singno kung 1500 kisuan\n– 2019 July kha sungin Asia Development Bank (ADB)te’ huhna tawh Cituilui tuitha mei (Hydro power) kipuahkik\n– 2019 July 16 ni-in Full Gospel Assembly Tungzang kiphuankhia\n– 2019 August kha sungin Zolengthe Group te’ hanciamna tawh “Zolengthe Tower” khat khua laizang ah kilam\n– 2019 August – September kha sungin Tuithang – Tungzang kikal Suangphah theihna ding pi (fts. 22’) zai-in, Union kumpi huhna tawh nasiatak lampi kikek behin Suang kiphah\n– 2019 December 12 ni-in TGA Tin Jubilee pawipi TGA Innpi lamna ding munah thupitak kibawl\nKhuasat akipan Khuasakzia le Khantohna Huampi Etna:\n1899 – 1970 Lokhawh, singpuak, gankhawi, ton le zunnun, galmat sa-aih, Piantit (France) paina le galkap (Paltan) tum hun.\n1970 – 1990 Khualzin gamvak sum le paii zongin Suangkhuk mun Bawdwin, Mogoh, Khamti, Hpakant, Lamka, Tonsim, Aizawl, Kawlpi cihte ah kizinkhia in, tawm khatte’n University le Laisiangtho sang kah hun.\n1990 – 2000 Malaysia, Singapore, Korea, Thailand le India etc…(gamnihna) ah pawl khat sum zongin pusuah hun.\n2000 – 2010 UNHCR phualpi omna mun Malaysia le India gamte kizuankhiat hun.\n2010 – 2015 Gam thumna kici USA, Canada, Australia, Denmark, Norway, Sweden le New Zealand gamte tun henhan hun.\n2015 – 2020 Kawlgam kikhelna zui in, Tungzang khua zong nasiatak khangto ta. Gam nihna (or) Lamkal Malaysia, India gamte ah haksatna lianpi tawh honpi khat om laitak.\n2020 – Gam thumna tungsa Khangthakte le gam sung a om pilna sin khangthakte’n leitung Level pilna, siamna le hauhna tawh khua le tui zun le puah ta ding….\nTUNGZANG GLOBAL ASSOCIATION (TGA) PIAN KHIATZIA TOM KIM\nKawlgam galkap kumpi’ ukcipna hangin Kawlmi /Zomite’ nuntak khuasak zia haksa luatna hangin, I teenna khua le tui ciat pan khuamu zawdeuhte sum le paii zong in India, Thailand, Malaysia, Singapore, Japan le Korea gamte ah kizinkhia hi. A diakdiak in abeisa 2000 kim akipan gam thumna kici USA, Australia le Europe gamte tunnop manin Malaysia le India gamte ah UNHRC bel dingin a lomlom in kipaikhia khia phengphang leuleu hi. Tua sungah Tungzangte zong kihel bek tham loin, Pasian huhna tawh abeisa 2010 kim akipan gam thumna kici; USA, Australia, Canada, Norway, Denmark, Sweden, New Zealand gamte ah kitung khengkhang hi.\nTungzang mite’ sung pan Sia Mang Khan Khup pen abeisa 1993 kumin Singapore tungmasa bek tham loin, kum 8 sung om hi. 1994 akipan Pa Kai Mung (Singapore), Pa Khen Muan (Singapore) Pa Thang Sum Mang (Korea), Pa Pau Sian Mung (Singapore)te zong Singapore; Korea cihte ah zinkhia uh hi. Tua zomah 1998 kumin Sia Thang Do Hang in USA Visa tawh USA tungin, Tungzang mi sungah US a tung masa pen hipah hi. Amaute’ khit 2000 kim akipan sum nei zawdeuhte Malaysia ah a honhon in kipaikhia hi. 2001 kumin Sia Mang Khan Khupte Innkuan Canada gam tung hi. 2010 kim akipan Malaysia pan USA, Australia gamte ah a lomlom in kitung zihziah in, tuni dong kizomzom lai hi.\nHih bang a gam thumna akitun ngeingai ciangin, omna mun le gam ciat pan khua le tui, gam le lei itna le veiina khang bek tham loin, zuunnopna le puahnopna lungsim kinei ciat hi. Abeisa 2000 hun ciangciang tuhun bang danin Online Social Media cihte omlo ahih manin, khat le khat thukizakna le kizopna ding haksa mahmah lai hi. Tungzang khua le tui zuunkhopna ding lunggulhnate lian semsem ahih manin, abeisa 2009 kumin Leitungbup Tungzang Kipawlna (Tungzang Global Association-TGA) cih kipawlna kiphuankhia hi. A sawt lo mahin TGA makaipi (Executive Committee) kiteelna leh Department tuamtuam panmun sehnate akipan TGA thukhunpi le Thumeiletpi (Constitution and Bylaw) cihte dongah kiciantak kibawlkhia hi. Kipawlna kician khat ahih manin, Ngim le tup (Aims and Objective), Sep le bawl ding (Mission) leh Sunmang (Vision) cihte kiciantak kinei hi.\nTGA Ngim le Tup bulpite (Aims and Objectives)\n(1) Leitung mun tuamtuam a om Tungzang suan khempeuhte khat le khat kimeltheihna,ki-itna, kipumkhatna le kihuhtuahnate akhan semsem nading.\n(2) Pianna Tungzang khua leh Tungzang suante khempeuh in pilna, cidamna, anneek tuidawn, neih le lamte ah kicingzaw le khantohna ding.\n(3) Leitung thu le Pasian thu ah Thumanna, cihtakna le itna bulphuh in leitung khuahun luanzia tawh kizui gamtat, luhet, kampau kilawm tawh khantohna ding.\n(4) Belh le muan ding neilo, ahuh a kem ding omlo pumpi le lungsim zawngkhalte puakpih in, genkholh theihloh cimawh-dongtuakte panpih nading.\n(5) Mipil, siamna, mihau, mithahat, min le za neite vangpia le pahtawi siamin khua le tui ading zattheih nading.\n(6) Hih ngimna leh tupna bulpite tawh kituaklo bek thamlo kipawlna iinasepnate a susia, a thanem sak, lawm le gual vai akideidanna, beh le phung kideidanna, gam ki-ukna (politics) vai akideidanna le biakna (religious) hang a kideidanna cihte akipan kipawlna asiasak ,kikhenkham thei thu le la khempeuh nasiatak nial le langpan ding.\nMission: Leitung khuahun luanzia tawh kizui pilna, siamna, gamtat, luhek, kampau kilawm tawh khua le tui, le minam sungah a bukim khantohna’ng nasem ding.\nVision: Kipumkhatna tawh Gualzawh sawm ding (Where there is Unity, there is always victory)\nTGA – Central Executive Committee (2009-2011)\nMang Khan Khup – President\nKhen Za Muan Thang – Vice President 1\nThang Do Hang – General Sectary\nKap Kho Vel Sang – Treasurer\nTGA – Central Executive Committee (2012- 2015)\nTGA – Central Executive Committee (2016 – 2018)\nKhan Lian Khup – President\nThang Sian Kham – Vice President\nThang Thawn Mang – General Secretary\nHau Lian Mung – Asst. Secretary\nKai Lian Pau – Treasurer\nPau Sum Thang – Auditor\nThang Go Thawng\nCin Go Pau\nGin Za Hau\nKap Za Khai\nTGA – Central Executive Committee (2019-2021)\nKam Lian Mung – President\nHang Thawn Tuang – Vice President 1\nThang Go Thawng – Vice President 2\nThang Sian Kham – General Secretary\nLian Zo Tuang – Asst. Seceratry 1\nKam Sian Piang – Asst. Secretary 2\nThang Sum Mang – Treasurer\nKam Suan Mang – Asst. Treasurer\nLangh Khan Khup – Auditor\nKam Kap Thang – Asst. Auditor\nNang Cin Thang – Finance Secretary\nThawng Sum Mung – Asst. Finance Secretary\nThang Pian Mung\nCin Kap Suan Thang\nKham Lian Hau\nThawng Khen Thang\nMichael Thang Muan Sum\nKhup Sian Sang\nKam Go Cin\n©2019–Tungzang Global Association. All Rights Reserved..


timestamp: atn

url: =Aki patcil in Khai Kam College, tuciang in Kalay University :: ZOMI DAILY\nposted on 10 April 2018 at 7:06 pm Lomkholna: Article, History, Pauzamung\nTHU MASA :: Tuciangin KALAY UNIVERSITY ahih hangin, aki patcilin KHAI KAM COLLEGE ahi hi. KHAI KAM COLLEGE aki pattuung lam, kei sangin a theizaw omlo ding hi, ka cingam hi. Banghang hiam cih leh, sa bawl bang hileng, a gil kheii aa a eekteng bua in a sawp siangpa; lamdang khatin gen lehang, lothak zuan bang hileng, lovaat, lohal, mangg tomh(seph), lolaii pa bang ka hi hi. Aki patcil limhlimh aa a hamsapi teng a sempa ka hihman ahi hi, Sakhi tuineekin pan lehang\nKHALKHA KA PAI NA DAN\nKa khankum, 48- bang ka phakkhit hangin, Khalkha khua gengenloh, Taiingeen pamsiah, Suahliim aki cihna nangawn ka kalkha ngei naikei hi. Ahi zongin, 1989- kum September kha ni 3- ciangin Khalkha khua ka pailoh aa apha mawh thu ahong om ciangin a paipan ka hi hi. Tuabang thu phamawhin;\n(a). U Ko Lay, Budget Director, Directorate of Health, Ministry of Health and Physical Education in phone tawh hong samin, a kumkum a khakha aa aki hanciam, Laaitui Station Hospital Central Government panin ki sanctioned zo ngawngaw a hihna; tua Order bel, Administrator, Ministry of Health ah ka va laakna dingin hong sawl hi.\nNB:- U Ko Lay in, Administration lam sinin, a line uh aki batkei hangin, Dr. Song Tual tawh UK aa sang a kahkhawmuh ahi hi. Khalkha ah ka pai ciangin, Kawlpi aa om, Dr. Song Tual a lai khak zong keimah mahin pua in ka pia hi. Siavuanpipa zong, tua laikhak angah ciangin, lungdam in ahong ki paak peetmah hi. Banghanghiam cihleh, aki khenzawhuh kum 30- valbang phazo ahih manahi hi.\nU Ko Lay in, Directorate of Health ah, Budget Director hi’n, Minister, DG cihte zong kollawhlo, S I in a pai na peuhah ki zuisak(a bawmta)in, azat mahmah ahi hi.\n(b). Administrator, U Myint Shwe , Ministry of Health kiang ka tun leh, tua kum Kawlgam bupah, Station Hospital 13- ki sanctioned ahihna; tuate lakah Chin State panin, Rezua, Laaitui leh Hangkeente zong kihel a hihna; Station Hospital khat ciangin initial sanction K 25- lakhs ahihna; tua tengaa ding Order 3- ahong pia hi.\n(c ). U Ko Lay kiangah tua Order teng ka piak leh, Director of Health, Chin State, Dr. Fook Hlui zong, long leave tawhin Phawhkaan, Insein a innuh ah om laitak ahihna; ama kiangah ka va ki hil na dingin ahong sawl hi.\n(d). Kei zong Dr. Fook Hlui innah va hawhin, Chin State aa ding Station Hospital 3- aki ngahna vai ka va koh leh, a lung hong damlua mahmah hi. Ahi zong zongin, tuate lamh na ding tawh ki sai ama tavuan ahih manin, ama field ahih loh si tawh, bangci sep ding cih theilo ahihna, a lungkhamna ahong gen hi.\n(e ). Ke’n a vekpi in tavuan ka laakna dingin ahong thuum ciangin, ke’n, Laaitui khua aa ding simloh sem zolo ding ka hihna ka gen leh, a dangte zong ka sepsak zawhkei ding leh Laaitui khua bek hong tuampiak lo ding ahihna, ciamnuih leh cihtak buangin ka ki nial uh hi.\n(f). Tua Station Hospital vai tawh kisai a vaan dingin a zingciangin Directorate of Health ah ka paikhawmuh hi. Suntha paai aki samh ding teng ka vaanuh ka man zawhloh tenguh a zingciangin hihzom lai dingin ka ki ciamkik uh hi.\n(g). A zingsang ciang 7:00 AM pawlin a innuh ah ka va dawn leh, a tapa in apa 4:00 AM pawlin emergency tawhin RGH ki puak a hihna hong gen hi. Kei zong Zatopi ah ka va delhpah vinghvengh leh, khuana na phawk nawnlo in, aki hopih thei nawnkei hi. Tuabang teng tawh sun thapai ka ngak leh, 4:00 PM pawl dingin alaai hong ki tatin hon beithong hi. Kei zong tuabang thupiang teng U Ko Lay kiangah phone tawh ka zaaksak leh, a manlang theithei in a zumah ka paina dingin hong gen hi.\n(h). Azum ka tunphet in, bangmah ka lung ahih mawhloh na ding; keimah Khalkha ah ka pai na ding leh Acting State Health Director dingin Dr. Hawi Saang order suaksakzo uh ahihna; ka airticket ding zong nana book zo a hihna hong gen hi. Tua baanah, Station Hospital 3- aa ding Order 3- leh K 25 lakh, cheque 3- zong hong thohsak hi. Ke’n bel, bangmah dang ka genthei tuan nawn kei hi.\n(i). Kei zong a zingciang, September 3- ni in, vanleeng tawh Kawlpi ka ziingtun hi. Ka vaikhaksa mahbangin, ka naute apa Khai leh apa Kamte in Khalkha paisuak na dingin Buanlii khua, Pa Gin Thang’ Hylux nana bupsaap sak hi.\nNB:- Tua Hylux in Zogam aa tuabang namte a masa belbel ahi hi.\n(j). Kei guak Khalkha a pai ding kisa in ka tha anem banglo in, zotzot, zonzon, kankan kul peuhmahlo, passenger a dimlet liang tawhin ka paito pahuh hi.\nNB: Tualai in Kawlpi leh Khalkha, nipi kaalkhatin RTC Hinos, khatta bek apai ahi hi. Tua tungtaangin, tua RTC nangawn pongmaanin na pailo ahih manin, mawtaw zuinuam ki thuaktheilo in a tam hi. Tuabang kawmkal ah sum ki lalo, a mawkna aa ahong zui uh ahi sawnsawnuh hi. Mawtaw hawlpa kiang ah, “ Sum ki la leh, hihzah in ahong zui takpi mah tamh maw,” ka cihleh, amah zong a nuibek sap hi.\n(k). Kawlpi panin 1:00 PM pawl dingin ka dingkhia uhaa, Phalaam ka tun un ah, ni mualah akia ta hi. Tua ahih manin, Phalaam leh Ramthlo kikal Laaiba khenzawh deuh ciangin, lamtung panin gamsa khatin lam hong kaansuk hi. Ke’n ka mawtaw uh in a taihlumh liann hi ka cihleh, driver pa in tuakin a va et leh, ih lawmpa a sinuam ahih leh a laulua in mawtaw nuai ah ana ciip ahi hi. Tua gamsa in bangmah dang hilo, sahang innsunh kituahte mel linnliann( deep black and red colour) hi’n, zawhngeu cia ding bek apha hi. Passenger te lakah Kawlte khat na omin, tua pa in, Kya-minn hi, ci hi. Tua hingmat in ka pua uh hi. Khalkha ka zantun uh hi. Kei bel, apa Khual Khan Thangte innmah ka tundeen pah hi.\nNB:- Mawtaw hawlpa in, atheihna sa a omngeina tawh ki zuiin, ” Ih maa naak vanh ding hiven,” hong ci hi.\nKHALKHA AH VAI KI PAN\nKa tunni uh, a zingsang ciangin, Dr, Hawi Saang innah pai in, ki paaktak in ka vaiteng report ka va pia hi. Ka lai puakteng a etzawh ciangin, a mai hong khinggin muallaa, bangcih ding, bangcih ding hong ci samsam hi. A thu ka dottel leh, 15, August ni’n ah, Pahwahtah Ohkathah makaihna tawh meeting aki bawlna ah, Chin State aa Station Hospital dingin, ……… khua khentatna ki neizo ahihna; tua ahih manin, hih thu Ohkathah tungah report ngamlo ding ahihna hong gen hi. Ke’n zong, aman report ngamlo ding ahih leh, ke’n ka report ding ka hihna ka gen leh, tua lah ahong sangzo kei hi.\nTuaciangin Dr. Hawi Saang zong, dip humhsa in ava pai taakleh, tawl khat zawhciangin, kahmai sa tawh a mai mua liangin hong ki lehkikaa, kei zong bangci ahihna ka dot samsam leh aman, aw linggkall kall sa in, Ohkathah pa in Order leh Cheque te a simzawh ciangin,” Dii-keihsah betu lohda le…, Ngadoh sit a suu-zah be…, ngadoh then talu lohloh zahde..,” ci’n, a saibuai tuumin, ahan vuavua gawpzawh ciangin” di keihsah, Bahoo ku sa zee laih, Laaitui ku phiat pii………. ku theh laih,” ci hi, ci’n hong gen hi.\nNB:- Hih thu ah, thu paizia a theilote ahih leh, a lunguh himawhkha mah dinguh ahih hangin, a taktakin a hihleh, alung himawh huai kilkello thu ahi hi. Banghang hiam cihleh, Chin Pyenee Pahwahtah Ohkathah in a thauh-khaan ding pa bek hiaa, apia dingte in Bahoo( Cabinet) ahi hi. Tu in ah, Bahoo te piaksa aman a phelkik zawhna ding a olkei ding hi.\nAhi zongin, Pahwahtah Ohkathah pa in aki ci in, neu bawlthei hetlo ding thu ahi zel hi. Banghang hiam cihleh, amah in ih Zogam kumpipa ahihmanin, amah tawh aki penggthei ngeilo ding ih hihman ahi hi.\nSTRATEGY THAK KHAT TAWH\nHihbang thu in, ze-etna hang hilel ding ahihna; tua ahih manin thungen in ami mahmahin, Ohkathah pa tawh ka ki muhlimh limhna dinguh, ka lungsim ah ahong suak hi.\nTua ciangin, ninih an tangin thu ka ngen hi. Ka manzawh ciangin inn teeknu (Nu Zam) kiangah, Ohkathah pa tawh bangci ki muhtheih ding cih ka dot leh, lampi lii bang om ahihna; tuate lakah ka meltheih ngeisa, uu hampu(TKKham) phone setin, amau innah pai in ka vaiteng ka va gen hi. Aman zong Ohkathah pa phone hong setsak pahin,” Ka uulay in nang kiangah hong pai nuam ven! ahi thei na diam,” ci’n a dot leh,” hithei mahin teh, tunitak 6:00PM in hong pai hen,” ci’n a dawngkik hi.\nTua nitaak ciangin a tanute nihin Ohkathah pa innah hong paipih hi. Kei zong ka maiguan ding ci’n, Zakhine lungzee nu/pa kopkhat leh moh bungkhat ka vomh hi. Amah bel innkuanpihte tawh hilo, amah bek ahi hi. Ka tunphetun Ohkathah pa in ka lawmte gel kiangah,“ Na pa in ka uulay cinapi ama sangin nauzaw pek hilo ahiam?,” acih leh, lawmte’n zong, Zongeina a telgen uh hi.\nKa lawmte gelin ki meltheihsak na tawm ahong patzawh ciangin kei leh kei ka ki genna ah;\nKei zong War Office, Ministry of Defence ah kum 24 ka sepzawh ciangin, keima thu tawh tawpin pending leave tawh om laitak ka hihna; ka khua uh Laaitui ah ka ciah leh, ka khua uhin Station Hospital ngah ahih manin, ka khua zaangun, piteek puteek, numei naupang dong takin lung damin ki paakmah mah uh a hihna; ka khuazaangun ki khawmin ah, ka khua un tuabang aa zato a ngahna in, Ohkathah pa mahmah hong deihsakna hang hi ding a hihna; khuazaang bupin paitheih omlo ding ahih manin ci’n, keimah lungdam ko dingin a pai ka hihna ka kigen hi.\nTuabangaa ka genciangin, Chin Pyenee Station Hospitals aa dingaa ka puak order 3- leh cheque 3- te vai ka genkhak ding ka ki dawm hi. Ke’n, tuabang aa ka hih zahkhat in, aman zong, Pahwahtah Ohkathah meeting aa, Station\nHospital piak dingaa a khensatna vai zong genin ahong nei kilkel kei hi.\nHolim in, nuam kisa lua\nTuabangin ki meiksetna tawlkhat ka neih zawh ciangin, khat leh khat ki maingaap gawpin, nuam kisa in thucin, thutangh( sii-haung hnaung phit) ka genzau uh hi. Tua baanah, ke’n Rural Development uuk mahmah ka hihna; Senoir Licensed Engineer, Senoir Lisensed Master Plumber, 1st: Class Licensed Contractor ngah ka hihna tawh kizui in, ka hun awng sungteng in Northern Star Enterprises Co. Ltd. tawh Real Estate, Redevelopment sem ka hihna zong ka genbeh lai hi. Amah zong galkap mi mah ahih ciangin ci’n, ama pahtaak theihtheih ding ka ngaihsun pah hi.\nTua tawh ki zomin, 1958-59 kum, tan 7- exam: outstanding tawh zo ka hih manin, Pu Suum Mang, Inspector of School, Chin Special Division in, PAHTAWINA LAIPI khat ahong piakna sungah, tua laitak aa DSA Principal, Col. Khun Nawng sign tawh, DSA sangnaupangte nisim nuntakna color photos a dimteek, Album golpi bukhat baanah, Maymyo Boy Brigade aa Admission Form leh forwarding letter te hong khak ahih hangin, adan tello ka hihman leh dottheih ding omlo ahih manin, bangmah dawnkikna ka neih tuanloh na khawng ka gen baanah;\nNB:- Tualai in Maymyo ah Boy Brigade kahthei hi leng, tan 10- ka zawh ciangin DSA ah a kahsuak theipah ding ka hi hi.\n1961, November kha in DSA entrance exam: Rangoon University, Convocation Hall ah mi tulli valin ka phi na uh; Result hong ki out pahlo in, ke’n ka ciahsan na; a kumkik, 1962, March kha in ki out aa, kei tua in khua tungzo ka hihna; Address 39th: St. No 321, Pu Hau Za Lian’ Import & Export Co. Ltd; address ka piak ahihna; Written Interview ka zawhna leh, 25th: April in Officer Testing Team, Prome Road ah ka report na ding lai, a tungaa add: ah na tung ahihna;\nHih thu, Sia Khai Dal in siikhau hong satin hong zasak pah hi napi, a siikkhau lai in leilam tawn hiding hiam, April kha bei in ngahpan ka hihna; bangci bangci aa ka hanciaam hangin lapzo nawnlo ding ka hihna tawh ka pai nawnlohna ka gen hi. Ama Alma Mater in DSA a hihna hangin ka thu gente a lungluut peuhmah hi. Tualai in DSA na kahthei hileng, ama sangin senior zaw pekpek ding ka hihna khawng hong genlai hi.\nStation Hospital vai bel, bangmah hong gen nawnlo ahih manin, tua tawh kisai bangmah lung himawh na ding a omnawnlo in ka ngaihsun pah hi. . Tua nitak bel, holim lua ka hih manun, bangmah lo kalin 9:00PM na hi’n, ka ki khenbawl uh hi.\nNB:- Universal Educational Institute aa Khambawi leh Mangbawite tawh ka sangkahpih ngeite uh ahi, tua interview ka phipih te;\n(i). Khin Maung Aye in, Burma Navy lutin, 1970- kumin amah Ta-neen-taazi Naval Base ah posting hong kia in, Major Khin Maung Aye tawh, Moulmein ah ka ki mukik uh hi. 1985- kum ciangin, Lt. Col. Khin Maung Aye tawh, War Office ah ka ki mukik leuleu uh hi.\n(ii). Kyi Win in, Burma Army ah lutin, 1975- kumin, Magwe 1st: Kayah Rifles ah Company Commander, Major Kyi Win tawh ka ki tuakkik uh hi. Hih ka lawmte gelte tawh ka ki mukik nawnkei uhaa, amau bang ciangdongh taktak tung cih ka thei nawnkei hi.\nPhone hong ki set photphot\nA zingciangin ka zin ah ka omlel laitakin, ka zato vai Ohkathah pa’ kam teek tawh alungkimna( consent) la laileng ahawih tammaw ci’n ka ngaihsut sut laitak, 10:00AM pawl dingin uu Khampu in phone hong set laizang hi. Aman,\n“ Pu Mung, Ohkathah pa in tu nitak na uulay tawh ka innah an nong nethei ta um,” cih hong donghsak veh aw, bang ih citaam! ?,” hong ci laizangh hi. Ke’n zong, ,” Tua, Ohkathah pa bang lellel in an ne dingaa ahong sapna ah ki paizo ngawi’ngawi’ ke’n teh,” ci’n a uutlo bangin ka ciamnuih gen hi. A taktakin, a nuamlua leh a uutlua ki sa, ka excite luatmanaa tuabangaa a dawngkha ka hi gige hi. “ Ka uulay in, Ohkathah pa deihna bang hi tahen,” na cive maw, ci’n kadawngkik hi.\nKHAI KAM COLLEGE AKI PATNA\nKo zong, tua nitak uu Khampu tawh, Ohkathah pa’ innah dinner ka va ne uh hi. Aman bel zunam tuamtuam tawh non na ging ahih hangin, ko ka neekloh uh ciangin amanzong aneek teii hangin, a khamh luatlohna ding aki dop lamtak bel ka thei uh hi.\nTuabangaa holim aa ka om laitakun, Ohkathah pa in, tua laitakin bang vai thupi nei ka hihna hong dongh hi. Ke’n bel, bangmah vai thupi ka neih kei hangin, Northen Star Enterprises Co. Ltd. min tawhin Rural Development a om bangbang sem ding ka hihna tawh ka dawngkik hi.\nAman hong zomto leuleu in, “ Tuabang ahih leh, tavuan lian mahmah khat hong pia leng, nong sangzo ding hiam?,” ci’n ahong dot ciangin ke’n zong, bang tavuan cih theician nailo pi’n,” Ohkathah pa in nong muanaa tavuan nong piak leh, ka hihtheih bangin ka hanciam nuam mah hi,” ci’n ka dawngkik pah hi.\nNB:- Zogam aa dingin College khat ki hong ding cihbang ciangbek ka zaak hangin, KHAI KAM COLLEGE ding cih leh Kalaymyo ah hih ding cih zong ka za ngei naikei hi. Ohkathah pa’n tavuan lianpi acih zong KHAI KAM COLLEGE ding peuhmahin ka hemtheih naibeek keilai hi.\nTavuan ahong piak dingin;\nConstruction of KHAI KAM COLLEGE PROJECT ahi hi. Tua Project in, Tedim Township sung hi dingaa, Kalaymyo Towship tawh ki gamgi, 9- miles hiding ahihna; tua COLLEGE in, Naga Hills, Upper Chindwin, Tamu Valley, Kabaw Valley, Kalay Valley, Tonzaang, Tedim, Phalaam, Hakha, Thanlang Townshipte leh, Gangaw Region tengaa khangnote khempeuh ahuam ding ngimna ahihna; Central Government in Direct in len dingaa, Higher Education Department te’ owner hiding ahihna; Project Executive Committee in,\nChairman………… Chin State LORC, Chairman,\nNB:- Chairman, tua laitak aa, Chin SLORC, Chairman and Tactical Commander, NWC, Col. Hla Myint Kyaw ahi hi.\nColnel pa bel, nasep lah uuk, hanciam lah management siam mahmah baanah, alungsim zong picing mahmah hi.\nSecretary, Dr. Lwin Aung in, SLORC a kahtuungin, mipite tungah ahihzawh na leh a hihtheihna uh a lahna(Presentation) dingin, mipite in a muantheih theihna dinguh ngimna tawh mipite lungluut na ding leh a lungsim uh a lathei belbel ding ahi, Zangkung khualai zangaa Sule Pagoda Renovation Project leh Theihzeegyi A-zone a thak a lamna ah a Makaipi dingin a teeluh ahi hi. Tuabangaa a mapan nate ah lawhcing mahmah sa uh ahih manin, muangpah ahihna tawh ki zui aa KHAI KAM COLLEGE PROJECT ah, Secretary dingaa aseh leuleu uh ahi hi.\nDr. Lwin Aung bel, Russia Doctor hi’n, pilmahmah kasa hi. Na sep hanciam mahmahin citak, phinhcill, kuhkall in, ngenhtell mahmah lai hi. A calculator zat tungah, application 36 om hi. Keibang in +, – , x leh a hawmna bek bang ka hihtheih laitakin, aman a vekpi in hihkim, zangkim thei ziau-ziau thong hi.\nAma thuthu ahihna\nOhkathah pa in, Central Govt. in hih Project tawh kisai amah bup-ap (duly authorized)ahih manin ama thuthu a hihna; hih Project in kum tampitak ki sem ding ahihna; tuaciangciang tampi takin contractor semnuam in ama kiangah dawp ahih hangin, kuamah pia nailo ahihna; DSA Alma Mater ahi, a lawmte, Bochoh, Tainghmu, Col. cihbangte zong tuate lakah ki hel ahih na; DSA Alma Mater ahi, Bu vive 36- ki pawlna, All Brother Private Ltd. te zongin ngenngen ahih hangin pia tuanlo ahihna zong hong gen hi.\nTa-baa-wah ciah laihda\nKe’n tuabangaa ahong offer tavuan lazo mah ning ka cihciangin lung damlua kisa in, ki paaktakin ,” Chin College, Chin Engineer, Chin Contractor, Ta-ba-wah ciahlaihda,” hong ciliang hi.\nTuabang kawmkal ah, All Bros. Pte. Ltd. te in Ohkathah pa kiangah na ngen na phuphu uh hi. Amah zong a cihna ding theilo in kei hong samin, tuate ka piakna dingin pressure ahong pia ahih peuhmah lohna; 1st: Phase bel sum tamlua nailo ahih manin, haksatna omlo in, zozo ding ka hih hangin, maikumaa ki pan ahong pailai ding kumte ah, kei guakin zozo lo ding ka hih ciangin, tua hun khualna tawhin ka hop na dingin ngaihsutna ahong piabek ahihna hong gen hi. Kei zong, tua ahih leh ci’n, Single Staff Qr. khat ka hawwm hi.\nNASEP KI PAN\nMain Contractor……Northern Star Enterprises Co. Ltd.\nOwner……………………Sole Proprietor, Pa Pau Za Mung( Laaitui)\nAddress………………….No. 16/A, Crisp Street, Latha Township, Rangoon.\nSub-Contractor……… All Bros. Construction & Trading Co. Pte. Ltd.\nAddress…………………. Mogul Street, PabedanTownship, Rangoon.\n1990-91 fiscal year in 1st: Phase kipan hi. Tua sungah, Reconnaissance Survey, Preliminary survey, Jungle clearing, Detailed survey, Maste Layout Plan, Sand Model, Miniature Plan, Water Supply and Sanitation, Power Supply te leh, Project Signboard with Project Particulars and Artist Impression te aki sep ding baanah, Single Staff Qr. khat leh Dining Hall khat zong lam ding ahi hi.\nWater Supply and Sanitation; Electric Power Supply te zong aki hih ding ahih hangin, 1st: Phase sungin aki hih zokei hi. l\nHihin, koi laimun, koi khua, koi lai kuam ah hih ding cih teelaa et masakna ahi hi. Gtn: KHAI KAM COLLEGE ding ahih ciangin, Tedim gam sung koi laitak ah, Khuasak ah maw, Tedim khua ah maw, Phalam gam ah maw, ahih kei leh Kawlpi kuamah maw cihbang aa a mun leh akuam aa teel masa in, amun aphual ah va pai aa teelna ahi hi. Hih nasep pen, kei tunma in Central Govt. panin, Chin State, Tedim Township, 9-miles teelin ana kip sakzo hi.\nHih nasep in, tua College lamna dingaa aki tupna a kuampi aa azai thei penpen aa aki muhna ding munsang, mualsang belte tung panin gal et in, kawi laitak ah mualbo om, kawi laitak ah guam om, kawi laitak ah munzaang om, kawi laitak ah lui om, College Campus dingin kawi ciangciang ki lathei ki huam thei ding cih, mail amah future extension aa ding, a munlupzia a hampi in en in, sketch tawh gamlim suaih na ahi hi.\nHih nasepin, Preliminary Survey aa bangin a kuampi in, detailed Survey aki bawl ciangin ahi zongin, construction aki sep ciangin ahong dal, ahong nang leh ahong nawngkai sak ding singkung lopa dongtakin vat maina ahi hi.\nHihin, Preliminary Survey bulphuh in, akuam buppi in Contour line detail takin aki teh, nasepna ahi hi. Hihin hih construction aa dingaa sep a kul Survey aki ci peuhmah te ii a a nunung pen, a tawpna(Final Survey) ahi hi.\nHih nasepin, detailed Survey tungtawnin, aki lam ding inn, lampi, leii, Playgroud cih bangteng, koi teng ah bang innlam ding, koiteng ah bang bawl ding cih amun tektek ah bulh diimdiamin in gelna ahi hi. Tua in, scale tawh limsuai in, ahi ding bang linnliann aa aki suai ahi hi. Hih sungah Orientation in a thupi mahmah ahi hi. Tua in, inn ahih leh a ngatna ding, nisuahna lam, nitumna lam, saklam, khanglam limpha takin ngaihsun aa aki teel ding ahi hi.\nTuabangaa aki hihzawh ciangin Central Govt. ki confirm sak leuleu hi.\nA kumkik ciangaa hih dingte\nA kum masa kumin, ahun lah toilua si leh na khempeuh aki pantuung ki hi ahih manin, Layout plan, Sand Model, Miniature Plan, Project Signboard with Project Particulars and Artist Impression te baanah, Water Supply and Sanitation leh, Electric Power Supply te a kumkik ciangin limphatakin hih dingin ka gelzo hi.\nInn lam ding ki pan\nInn laam dingte in, Dining Hall khat leh, Single Staff Qr. khat ahi hi. Tuate lam dingin peg khetna tawh aki pan ding ahi hi. Tua ni in, 3rd: April 1990 kum hi’n, Kawlpi khua leh Tahan aa Pawlpi sia teng khempeuh ki samin, thungetna tawh peg aki khen ahi hi. Tua ni in ahong paiteng khempeuh moh leh niangtui tawh ki vaak hi. Sub-Contractor te in zong, ko hihmah hong eengin, a Phonggyi te uh samin, Gatha phuisamna tawh nasep apna a bawluh hi. Amau zong Phonggyite an a vaakuh hi.\nNorthern Star Enterprises Co. Ltd. in Dining Hall lamin, All Bros. Pte. Ltd in Single Staff Qr. a lam hi. Tuabang aa aki lamna ah bangmah haksatna omlo in, hawih phatak in ki mansiang hi.\nHih KHAI KAM COLLEGE in, ih Zogam buppi vaang ahong pia ding a hihna tawh ki zui in, a hawih theithei aa aki lamna dingin Zangkung panin Technician ahi, Carpenters, Masons, Smiths te thaman val piak liangna tawh ki sam in aki semsak ahi hi. Worker dingte bel, Kawlpi, Tahan leh Phaai panin a diakdiak in Zomite aangvaanin ki semsak hi.\nMI leh Sahtunglungte in hong sit\nWorker tawh kisai in, ke’n ka genkhak mah hiding ahiam, ahih kei leh aki phuak tawwm ahiam, “Zomite simloh ki deihlo cih,” thuthang ahong om na tawh ki zui in, hong ki taii hiding hiven, MI leh Sahtunglungte in hong luh(probe)bawl in, nikhat tanghciim hong sitgawp ngiingeii hi.\nTuabangaa ahong ki sit na ah, ahong ki taii na tawh aki sai kilkello, thutuam dangdangte khawng tawh ka mawhna ding hong zonuh hangin bang mah thusia piangzo buanglo hi.\nHih COLLEGE ki lamhna munin, nattun natna khauh mahmah hi. Tua bek thamloh nasem bekbek 30-40 bang ki om tawntung baanah, gam sim thamh mahmah na mun hi’n, bangkhat peuhpeuh kituak leh khuapi tawh ki gamla ahih manin, Director, Chin State Health kiangah Nursing Staff khat ka nget leh, Tedim, Lawibual pan, Siamah Hau Man Cing hong ki pia hi.\nNattun natna khauh lua mahmah ahih manin, Zangkung panaa ahong pai Techniciante nih ka sihsuah kha hi.\nA pahtaakhuai, Zomi Upate\nHihbangin na ka sep ciangin, sunkimh in Tahaan le Kawlpi aa eimi (Sihzaang) upa( ulianpipi retired pawlkhatte in, nisimin, vaikuanna in hong nei in, a theihnop teng naupang thuthei nuamte’n, anu/pate thu a dotdot bangdan) hong donghdongh uh aa, aki cimhkei tuam hi. Tuabangte paaktaak huai ka sa mahmah hi.\nThuam Thawng leh Kai Tuah\nKhatvei, Secretary pa kiangah, Hih KHAI KAM CIOLLEGE bang kici liang ahih leh, Mangkangte lehdona Myo-oh suaamna hang ahih ciangin, tualai aa a minnei mahmah(leading Actors-key Players)te ahi, Thuam Thawng leh Kai Tuahte zong, bangkhat peuh minvawh lehang hawihlo ding ahi hiam? ci’n ka gen leh, “ Sia Pau aw, tuabang maimai hitheilo ding hi. Hihte in, Central Govt. te ii Policy hi, “ hong ci khuankhuan hi.\nNB:- Eg. Thuam Thawng Convocation Hall; Kai Tuah Auditorium\nOhkathah pa in, a kumkik aa dingin Materials Collection bawlkholin, na khempeuh aki gingsa in ka kawihna dingin zong, hong gen tawntung hi. Tua ahih manin, ka hihtheih bangin, a haksa thei ahi, brick, sand, aggregate, hard wood and teak scantling, iron work tampi tak ka leikhol hi. Tua bek thamloh, ka zat tanghzang dingin Long body Jeep nih zong ka leikhol lai hi.\nBABEL TAUSANG LAM A SAWMKHA KA HITAAM\nOhkathah pa’n a genin ah, hih KHAI KAM COLLEGE PROJECT in lian mahmah in, ama gelna bang hileh kum simin K 1,000- 1,500lakh bang hi tawntung dingaa, kum 7-8 bang sawt ding ahihna; keiman a mansiang dongh sem ding ka hihna hong kamciam hi.\nKawlpi ah nasep ka ki pat ciangin Head of Department pawlkhatte tawh ki thei ka hih manun, hih College Project paulam aa business septheih ding zong lampi ana omlua ahi hi. Gtn:- Brick and Timber Production Industries te bang hih, College Project paulamin licence laak( monopolized)ding, cihte pawl ahi hi. Tuabang hihthei hileng, ka Project pi nasep bel, a cihthamlo ding zahdong bang ahi ding ahi hi.\nMihing ih cihin, a tamzaw hibek kei, a vekpi phialin kici thei lehang, Pasian tawh aki gamla semsem zawte ih hi hi. Kei zong tua lampi tawn dingin aki pankha dektak ka hikei taammaw! ka nungcih sannsann hi.\nELOHIM (Pasian) IN A HONG HOTKHAITNA\nCikmahaa aki ngaihsun khangei kilkello, Ohkathah pa, New Delhi Military Attache dingin order hong tungvat laizang hi. Tuabangaa thu gamh ahong tun ciangin, Ohkathah pa zong tawh lim phatakin ki hotheih om nawnlo in aki dinkhen cihbang ka hi uh hi. Ahi zongin aman, New Delhi nong pai ciangin a innah ka tun na dingin a hong vaikhak hi.\nNB:- Hihbang thu ahong pianna ahang aki cingin gen lehang, guiicing luamah mah ding ahih manin atuam in hong kigen ding hi.\nOhkathah thak hong tung\nCol. Hla Myint Kyaw laih dingin Col. Soe Win hong tungpah liann hi. A innkuanpihte hong ton pihlo ahih manin, sun tawh zan tawh zune in, a lengnaa te tawh a buaikhop tawntung lel hi. Nasep siam ding siamloh ding bel ki thei khalo hi. Banghang hiam cih leh, adang dang ka gentheih kei hangin hih COLLEGE PROJECT nasepna uuk in nei kilkel lo hi. Nasepna tawh kisai kumh dingin, Project Secreary pa tawh va pai le ungh, ahong don vetkei hi.\nKo zong, ahong tuntuung ahih ciangin hong sawt pian leh hong hawih gawp dingin ka lamet uh hangin hong ki lamdanna omthei tuanlo in, a ngeimah hong ngeilel hi. Ohkathah lui pa lai in, nipi kalkhat ta cih bangin briefing ahong neihpih tawntung bek hikei, occasionally in instruction hong pia hi. A thakpa kiangpa in instruction ahong piak gengenloh, aki lathei vetkei hi.\nProject Secretary pa lung himawh lua\nTuabangin Ohkathah pa, ahong tua cih ciangin, Secretary pa lung khamlua in, hih Project a mindai gawp ding lung himawh lua hi. Tuabangaa a lung himawh luat ciangin, aman Secretary ahihna tawh ki zui in, risk la in, ama own initiative tawh PLANNING khat a bawl hi.\nTua Planning in, hih Project aa dingin Cunsultant nih cial ding; tuate in; (i ). Mr. D.Minus, Chief Engineer ( Rtd:),\n(ii).U Ko Gyi, Engineer (Rtd:) Hihte kha sum dingin, K 8,000/- hi ding, A omna ding inn pia ding, A zat tanghzang ding mawtaw khattuak pia ding, cihbangin Planning khat Central Govt.(Nahwahtah) ah a submit hi.\nNB:- (i). Mr. D. Minus (Gualkha by blood) in, 1966- Pahlahkah aa nasep ka ngahtuungin, Maintenance (30), ah E E na hi’n, ama tungah report ka pia hi. A nungciangin Chief Engineer tawh Phalaam, Chin State ah ahong semngei pa ahi hi.\nAmah in, mi nunneem mahmah khat ahi aa, kamtam hetlo, a lungsim hawih khat ahi hi. Ama kiangah kum nih ka sep zawhciang, 1968, February 15 ni’n No. 957. GE, Moulmein ah ka transfer ding ciangin ka va nohset leh, pate in a tate tungah thu agen bangin ahong gen hi. Tuate lakah thupi kasak, ka manggngilh theihloh khat in, “ Engineer’ etiquette na mangngilh kha ke’n ,” hong ci tangh tangh hi.\n(ii).U Ko Gyi bel, Secretary pa tawh University ah a kahkhawm uh hi aa, athuak hawihmah in, a pil mahmah khat ahi hi. Construction Corporation, Head Office ah, staff officer ahi hi.\nOhkathah a thak hong tung leuleu\nCol. Soe Win in a tua cihmah bangin, sauvei khan hetlo takpi in, amah ki paikhia sakin, a laih dingin Col. Maung Cho hong tung leuleu hi. Hih a thak pa in, a masa belpa mah bangin nasep uuk, thei leh management zong siam hi. Ka omdan khawnguh zong, hong ki theipah hanhanin, hong nuammahmah hi.\nNB:- Col. Maung Cho bel, Maingzaung Taihpwe in, Maingzaung khua pi leh Cantonment teng kempeuh galte’n a la in, galte khut sungah a om na pan in, Col. Maung Cho leh Capt. Dai Khen Thangte hanciamna tawhin hot khiat kikzo ahih manin a minthang mahmah hi. Agang Khen in, Col. Maung Cho tawh ahong meihset na panin ka kithei uh hi. Lungsim hawih leh a nuamkhat ahi hi.\n1992- kum, Laaitui ah ahong pai tungtaangin, a ciah ding ciangin, Tedim ciang hong kizui sak hi. Tedim pan a ciah niding zingsangin akhaan sungah hong tuamsapin, bang gennop ka neihna ahong dong hi.\nKe’n zong, Bahoo te in Pahwahtah Ohkathah pa a laikhak keiman by hand tawh la in, ama tungah ka piak, tua in Phalaam Bailey Bridge Parts te in, Maansuang lei dingaa aki reserved hiaa, mundang peuhmah ah aki tuah khak saklohna ding vai; Laaitui’ gam Reforestation ahong hihsakna ding vai; Laaitui Station Hospital ahong upgrade sakna ding; Laaitui State Middle School sang innte ahong upgrade sakna ding teng ka gen hi. Tuate ka nget bangin ahong piak hangin, Laaituite ginatloh manin lunsim bangin ki ngahlo hi. Maansuang Bailey Suspension Bridge bek, mit\nmuhin a taangtung bek hi.\nSecretary pa Planning Bahoo te muhdan\nProject Secretary pa’ Planning Bahoo te in, amau khasum mahmah zong K 2,500/- bangbek ahih laitakin, tua Comsultant te aa, K 8,000/- tak ahi bek hilo lai, inn leh mawtaw aki piak lailai ding, sangthei vetlo bekthamloh, hehmah mah lai uh, kici hi.\nKHAI KAM COLLEGE PROJECT PAHLAHKAH KI AAPTA\nTuabang thu ahong pian ciangin, Nahwahtah in, “ Chairman, Chin SLORC in tavuan la zolo ahih leh, Sahlahkah aap tahen, ” cih order a thohta hi. CONSTRUCTION OF KHAI KAM COLLEGE PROECT in, Sahlahkah khutnuai atun na in, hihbang teng hang ahi hi.\nSahlahkah panin, Construction Division Unit (6)\nTua in, Construction Division Unit(6) ah, U Ohn Kyaw in, EE in ahi hi. Tuabangaa tavuan ka ki laihna uh ah, bangmah, thubuai thu nawngkai, thu haksa a omkei aa, olno takin ka ki aapthei uh hi.\nNB:- U Ohn Kyaw aki ci in, 1966- kum, Sahlahkah, Maintenance(30) aa nasep ka ki pattuungin, ke’n, Pazuundaung Township area teng hong ki len sak hi. U Ohn Kyaw zong, RIT sang tuaktuung hi’n, amah Pabedan Township area teng ki lensak hi. Amah bel, a mel neuciu-ciau in, ahih lenghlangh banglo in a lungsim ki liansak mahmah hi. Ko, khangno lai vai cihtak, kei, Kyauktada Township panin U San Aye, Lahtha Township panin U Kyaw Sein, Lanmadaw Township panin U Shwe Po teng hong langpanin ka ki lempih hetkei ponguh hi.\nSIIKLUUMPI KHAT A PUA TAWH KIBANG\nNahwahtah in, olno takin order athoh uh banglo in, kei aa dingin Siikluum pikhat ahong ki suan tawh ka kibang hi. Banghang hiam cih leh, ka van leikholh( Material Collection) te in thuneulo ahih man ahi hi.\nChief Engineer kiangah huhna ngen\nU Kyi Wa in, Chief Engineer, Chin State ahih laitak ahi hi. Tua ahih manin, hih KHAI KAM COLLEGE PROJECT in zong ama khutnuai ahi hi. Tua ahih manin, ka van leikholhsa teng ahong tatsakna ding ka gen leh, a thu in U Ohn Kyaw in ama khutnuai ahih hangin, ama thukimloh pi in aman pressure pia aa a tatsakna ding hitheilo ahihna hong gen hi.\nKe’n lah U Ohn Kyaw kiangah maineu liangin ka thuum ngeikei ding hi. Thuum mah taleng zong, ahong lak sakloh na mel ki theilo lai ahih manin ka hanciam kei hi. Tua ahih manin, ka Material Collection te khempeuh, vut leh vai a suakta hi.\nKHAI KAM COLLEGE MAH HILAI\nHih, KHAI KAM COLLEGE min tawh kisai in, a lungkimlo aa taingsa khawng at om cihbel ka zangei mah hi. Ahih hangin, kei omlai ciangciang, bangmah ki laihna omlo, KHAI KAM COLLEGE mah ahi lai hi. Ahi zong, keima nungciangin, KALAY COLLEGE, tuhun tak ciangin KALAY UNIVERSITY ahi ta hi.\nKA MANNGILH THEIHLOH DING THUTE\n(My Unforgettable Characters, during the above Episodes.)\nKhalkha ka pai na taktakin, ZATO vai ahi hi. Ahi zongin, theihkholh leh gelkholh lohpi in ka vai hong kihei hong kihei in;\n(a). Zato vai\nThusia zo ding ahih kei hangin, ze-etna hong lutin, bangmah lo tawh ki buai dektak aki hih hangin, thupha ngahnuamlua liang kisa aa, aki peekphot, aki sannsann aki hi gige hi. Na peuhmah ahawih ding ciangin, asia hong pai masa hamtangh hi. Tua in, biakna pau lehang, ze-etna ih cihte ahi hi.\nNausuak ih cihin, lungdam na ding ahih zahkhat in, ahong suak ding taktak ciangin a nu in, khua-ulsa kai liangin a thuak masa hi. Tua ahih mah bangin, deihaa ih ngaklah mahmah guah ahong zukma in, khuapi guahpi leh huihpi ahong kipei masa hi.\nTuabang danin, hih leitungii dan leh zia,” Ka-bah nihzaa-mah- Theory of Nature “ ahi hi. Tuabang dan a theilote aa dingin aki samlopi in patau in, lungkhamin a sintawl thei hi. A theisate ahih leh, olnotak in a do zothei hi.\n(b). Lamet lohpi Thupha (Blessing in disguise)\nAki lamet ngam ngeiloh, mangg zongaa ka matngam ngeiloh, thungetna aa zong ka helngam ngeiloh, kuamah kim ngahzawhloh, Construction of Khai Kam College Project, Main Contractor ka ngah laizang hi.\n(c). Kuamah hihzawhloh leh hihtheihloh.( Able was I ; …..)\nState Directorate of Health Head Office nei nailo\nKhakhal ah ka paitung tungtaangin, ka vai tawh kisai in State Directorate of Health zumah ka pai leh, a BC, Pa Hei Cin, UDC, Pa Kam Cin Hau leh zum nasem pawlkhatte nana om uh hi. BC, Pa Hei Cin leh UDC, Pa Kam Cin Haute in zum vai tawh kisai thu ahong kuppih uh hi. Tua tawh ki zom in, tu ciangdong State Directorate of Health in zum nei nailo in, tua aa a zat laitakuh Red Cross Society te aa a kawwmuh ahihna hong gen hi.\nAki hanciam tawntung hangin\nBC pa in, Director te ahi, Dr. Sillmann, Dr. Khup Za Pume, Dr. Ngin Thawng, Dr. Kam Za Dal, Dr. Fook Hlui(2)* te in, akhang akhangin ana hanciamuh hangin ana ngahzawh ngeilohna uh; tua in, banghang ahi taamah ci’h ahang ka etsakna dingin a case file honglak hi.\nKei zong, a file ka et leh, zonzon kullo in, a beisa aa a siauhnate uh, procedure maanlo ahihna, etkhat in ka mupah liann hi. Procedure cihin, tuabang aa building aki siauh ciangin, Building Drawing, Builder’s Quantity, Engineer Endorsement baanah, aki sapna a thu a tomh in gen dingte short to the point aa gen ding ahi hi.\nBC in, ka hihsak na dingin hong thuum\nBC in, ka hihsak na ding hong thuum ciangin, kei zong tuabangin hihsak ding hileng, K 5- lakh bang bei ding ahihna ka genleh, amau tuabang hihzawhna ding neilo ahih manin ka huhna ding hong thuum hi. Kei zong mailamh khua leh tui aa dingin Pyenee te mah ki muang nuam ding ahihna tawh in, man lalo in ka hihsak hi. Ka hihsak leh, estimate K 43- lakh tak ka phasak hi. Letmat thuh ding khawng a vekpi in mansakin, ke’n copy khat la in, amau proper channel tawhin Directorate of Health ka khaksak hi.\nState Health Head Office a neizo sa\nKei, Zangkung ka paikik ciangin tua kei puak copy tawh Budget Director pa kiangah ka gen zenzen leh, “ Hithong maw, ke’n Chin State Health in, Head Office Building anei zo asa hiveng ee, tuabang ahih leh, priority ah kawih pah ning ei,” hong cipah hi.\nDr. Sian Za Kam hong tung\nDecember kha ciangin Dr. Sian Za Kam hong tungin Dr. Hawi Saang in Acting panin a khawlta hi. Hih thu Dr. Sian Za Kam ahong tun mapek aa aki siauh ahih hangin, ama khut sungah ahong kia ahi hi. Hih thu bel BC pa makaihna ahih manin naaktel mahmah hi.\nNB:- Ke’n ka hihsakna hang tawhin, aki samh sanction nangawn zong, keima hangmah tawhin a ngahpah takpi ahi hi.\nAlamh ding ki panta\nAlam ding ciangin BC pa in, Director pa kiangah a thuteng genin keimah mah ahong lamhsakna dingin agen tawntung hangin, Director pa in, awlmawh vetlo in, Project ad hock EC Committee formup in, amah mah in Chairman semin, Contractor dingin tender asam hi.\nNB:- Ke’n bel ahong ki pia phial zongin Khalkha bang munte ah ka sem nuamkei hi. Banghang hiam cih leh, na khempeuh Kawlpi tak panin aki pua vive hiaa, haksa mahmah hi. Director,Chin State Health aki cih hangin, amau bangmah peuhmah ahih hilo, BC pa ii hanciamna leh ama initiate bekbek ahi hi. BC pa bel, lungkim thei vetlo in ka ki muhsialsial un genthei tawntung hi.\nKhalkhate, Pa Chum Lingg aki ci khat Contract apia hi. Amau bel, ih gen gen theih mahbangin Drawing leh BQ khawngte ki samsalo, kul a salote pawl mah hi’n, amau thu tawhin a lamhte ahi hi.\nA theihloh lamtak, theilo\nA inn lamuh bel, Thahnih ciang vaangkhuam in, atung zong siikkaang a khuhzo hi. Kei design bangin lamlo uh ahih manin, tuuknuai ahih si tawh, a lei pi 15’ sang dingaa a tawhuh cimhsukin a thah nuainungg teng vuk in a dim meimai hi. Ke’n bel tua thu ka gal zaakzo hi.\nDirector pa’n hong nehbawl\nKhalkha ka pai ciangin, hong nehneh in, a sawtna ciangin, “ Pu Mung! Ka innlamuh nong etsak thei nam diam?,” ci’n hong dongh hi. Kei zong a thei nailo bangin, ka va en uh hi. Aphual ka tunuh ciangin, a lungkham huai dan bel, aki gen theilo ding zahdong ana hi hi.\nSum om peuhleh, Shwe inn nangawn ki lamthei\n“ Pu Mung, aki bawlkik thei nawn naam?,” ci’n hong dong hi. Ke’n, ”A sum ding ompeuh leh, Engineer te’n, a bawltheiloh uh, omlo hi,”Kawlte in, ” Ngwe sihzian, shwe ingg tong sauhloh zahde,” cibuang hiven, ci’n ka dawng hi. “ Pu Mung, nang non hihsak zo nadiam?,” ci’n hong dong leuleu hi. Ke’n, “ ei mabaan cihloh, hihbang dan mi mabaan hih thadahhuai veh aw. Hon huh in non cih leh kon hihsak kei diam? ,” ka ci hi.\n“A leisaii teng bel, nomau thatangh tawh nana nilkhia un,” ci’n ka sawl zawhciangin tehin, phung(retaining wall) cian dingin estimate ka tuat leh, K 5.5 lakhs ka ngah hi. Tua zong keimah mahin, Budget Director pa kiang ah ka gen leh, hong pia leuleu hi.\nTua hiaa, ama sa aa K 43.00 lakhs tawh kigawm leh. K 48.5 lakhs ka cih.\nNB:- * Dr. Fook Hlui(2) aki ci in, ama hunin 2- veitak aki siau ahi hi.\n(d ). Tedimte, Kaantalaihpipa kahih lai\n1990- kumin, Khalkha ah, Post and Telecom: Dept. in, inn pawlkhat lamna dingin Budget K 35- lakhs a ngahuh hi. Tua bel, Pahwahtah Ohkathah pa manage ding ahi hi.\nTua project a sem dingin tender system tawh contrctor atel leh, amau leh amau ki thutuak thei mahmahlo in, khat leh khat ki lungkimlo, aki siat lawh lianguh hi. Ohkathah pa in a leplep hangin a lemzo tuankei hi. Tuabangin sauvei pi ki kanggin a om laitakuh, nikhat ni ciangin Ohkathah pa in, “ No hihbang lawmlawmaa aki thutuak kei uhaa, tender system tawh piangsak zo peuhmah lo ding na hih uhleh, Tedim Kaantalaihpipa samin ka semsak ding hi,” a cihtak ciangin, amau leh amau hong ki ho, hong ki kumhkikin, thukimna a ngahzo panuh hi.\nNB:- Hihin, Ohkathah pa teekteekin kei tungah ahong genkik ahi hi.\n(e ). Gumpa ka hih lai\nTua baanah, 1989kumin, October khain, Ciimnuai Golf Clubte in, Khuado Trophy Tournament bawl dingin, Pahwahtah Ohkathah pa in, Cub President,Pu Awn Za Nang leh Secretary,Pu Thual Za Thangte thu apia hi. Ohkathah pa in a sawlsawl hangin bangmah ki lamdanna om tuanloh ciangin, hehmah mah in samin a tawwnggawp theizel hi. Tuabangaa ki lamdanna a neihtheih lohna in, tua tournament fund a neihloh manuh ahi hi. Tua aa ding sum a donuh hangin a ngahzo kei uh hi.\nSecretary pa lungkhamin, Ohkathah pa in samaa a taiigawp ding a patau nihloh hi. Fund omlo, dongzo lo ci leuh lah, tuabang lawmhlawmh hihzo lo, vaihawm zolo acih ding lamtak lah a thei uh hi.\nTua bangaa a haksatna uh, Secretary pa in kei kiangah hong genkha lai zang hi. Tua leh kei zong, kei zong anei cihbang zong hilo, Ohkathah padeihna hi aa, amau lah genhthei lua ka sakman tawhin ah, aki samhzah ding Laaitui khua min tawh sikh ding ka hihna ka gen leh, Awnpi leh Thualthang zong nuamlua kisa in a diangliang uh hi. A maute gel nuam lua ka sak leh, Ohkathah pa in amau tegel sangin na nuamzaw kaanlai hi.\nNB:- Abei in, vok go aa, zu leh sa tawh mehin anneek baanah, mimal 50/60 donghtakin gualnopna bawlna; a prize hawm dingte nangawn ahi hi. Ohkathah pa in, midangte in datsi(diesel) chit anget ciangin, galln 2/3/4/5 cihbang bek pia in, ke’n ka nget ciangin, a drum(pipaa) in ahong pia hi. Datsi sai Manager te bangin, lamdang hongsa mahmah uh hi. Kawlte in, “ Kuhtu leh zah, wun leh vuah- Thupha lah ngahsii, gil lah vah sii,” acihte ahi hi.\n(f). A khuangaih, a khasiat huai, Siapipa’ zite nuta.. (misfortune never comes single)\nKei, 9- miles, Khai Kam College Construction ka seplai in, Kawlpi khuasung, Pinlone Ward, Bochoh lan, ka innuh ah ka giak hi. Nisimin, khuavak peuh leh nasep pai in, ni tumkuan dingh ta ciangin ka ciah tawntung hi. Nikhat, nasep ka manzawh ciang, nitum dektak, vaikamh zo in mawtaw khawng apai suk, a pato zong om nawnlo, daizo ta, ka ciahsuk leh, Sing-unau leh Phaai ki kalaa lei bul(Phaai lam), lam laaizangh ah, Sakolleeng khat nana khawlin, a kimah Siapi Vul Za Thang zi leh numei khanglai 2- nana khawl liing-leeng uh hi.\nKe’n zong ka mawtaw khawlsakin ka dot leh, a sakolleeng zawwlpi uh ki tanhaa, acihna dinguh theilo aa a cimawhin, op aa a omlel nana hiuh hi. Amau bel, nisan lai pek aa ana tuaci omzo uh na hi hi.\nSiapipa’ zi ka dot leh; A tanu khat in a sauvei nailo in pasal nei ahihna; tuanu in a pasal tawh Tahan a innuh ah teenguh ahihna; aki tenzawh a sawtlo in a pasal in sihsan ahihna; a pasal sihzawh a sawtlo in a zi(a tanu) si leuleu ahihna; tua a tanu sih laitakin Zangkungaa om a sanggamnu in delhmanlo ahihna; tua ni in a sanggamnu in Zangkung panin Vanleng tawh a ciahto, vanleeng kuanah amau na dawnin, sakolleeng tawh a sanggamnu thaan, Phaai khuagal aa mualtungah pai in daaihawh dinguh ahihna uh tawh tuabang teng tuak a hihna uh hong gen hi.\nNi lah tumta, khua amial ding hiaa, vaikamh zo in kuamah a paisuk a paito cih omnawnlo, khua tawh ki gamla gam simthamh hi lailai. Amau lah, nopna hi peuhmahlo, khitui naptui tawh ki diahpiik peekin aki diikdiik kawmuh. Hihbang avai uh ngaihsut hak kasak sak mahmah hi. Kei tawh ki tuak khellkhelllo hile uh, bang a cita um, ka ngaihsut sakngam keiliang hi. Kei zong, ngaihsunsun nawnlo in, sianu hehnemin, bangmah a lunguh a himawh lohna dinguh, keiman aki sambang bangin huh ding ka hihna kagenzawh ciangin, a nuta un thaanah ka kapihto hi.\nThaan ka tunun, khuamial zota hi. A thaanin lei aki vuklel hiaa, a lei vuum bek aki mu mialmial hi. A nuta un, mawtaw tung panin a tuaksuk zong hi nawnlo, a thaan lei vuum tung ki den na sukpah, a leivum mah pomsuk in a kappah au-au uh hi.\nKe’n zong, ka hehnem ding sangsikin, “ kap vuau! kapkap mah vuau! na awmsunguhaa teng abei dongin kap vuau!,” ka ci zawtham hi. Banghang hiam cih leh, a awmsung aa ahuu, a bingteng beilo pi’n tawp leuh, a nua na dingaa, kha-khamh veilawhin, thuakhak zawkaan lai ding ahih man a hi hi.\nTuabangaa gamsimtham, mualtung, gamdai khipkhep, khuamial lakpi aa a kap ngeuu-ngeuu, kuamah a dawng ding omlo, lei-hik leh khuangbai haamte bekin adawng, a zate in ahih leh, lamdang a sak bekuh hikei, a khua-sikhmul uh tholo in a omkei ding hi.\nKei zong, tawlpi khatmah ka ngakzawh ciangin, a tho omkei leh, zan tha paai bang a kapzo ding zahdong in a omthong uh hi. Tuaciangin kei zong, a tuunglimh aa ka ngaihsut masakna khiam leuleu in;\nTu aa ciang tawh ki lungkim sakin, phasak ta un. Ki it, ki ngai hang ih cih hangin, sihpih zo saaplo ding hi saap ih hihteh, ki lungkim sakun, ci’n a khutun ka kaihkhiat liang takpi ciangin, amau zong hong zuipah uh hi. Tua hunin, 8:00PM bang hita dingin ka um hi. Khua bel a zing bikbek mah ahi hi. Tuabang teng tawh ciahkikin, Tahan, a tanute inn dong ka kha hi. Kei zong tu nawnlo in, ka ciahsan vinghvengh leh, inn ka tunin 9:30PM ahi ta hi. A khasiat huai dan ka ngaihsut ciangin, zanthapaai ka ihmut theih lohlawh hi.\nHih thute khempeuh ngaihsunin ka gawmtuah ciangin; Napolean Bonaparte in, “ I went out to seek for VIRTUE; I din’t find VIRTUE, but GLORY at the end,”. (Goettee) acih ka phawkmah mah hi.\nHih, a tungaa aki at thute in, keima hih, sep, bawl; muh, theih, zaak baanah, ka tuak, thuak, sinna panaa ka theihtawwmna tawh ka at ahi hi. (Excerpts from Pau Za Mung’s Memoirs)\nPrevious: Thai gamsung ah Bus golpikhat guamsung ah kia, Myanmar gammi 6 si, adang mi 30 liam\nNext: Tedim Labu vai kuppihna ~ Pa Khuppi\nPa Mung aw, October 1,1993 ka U Zen Do tawh na omna Bedok Na company office, SINGAPORE ah kong giah kong zantam lai vua, na thunget phawk kik ing. PA YAHWEH aw…ci-in pupa khang panin mawhnate Pa Yahweh in hong maisak ding cih na na utna huhau-a, a khil a bawkin na sut ngelhngelh dan hi. Nasia lua hi mai den cei.\nKei ngaihsutna ah…hih nong thusuah oen English Burmese tawh trilingually-in laikoihsiah/File..dingin hoih sa ing.


url: =CNF-Chin Supreme Council in a (1) veina Meeting nei\nAbeisa January 6,2012 ni a Kawlgam kumpi tawh State level hiamkham abawl CNF/A te in Tedim gam Bukphil le Zimpi/ Zimte khua ah zum (Liaison Office) hon sawmna vai tawh kisai Zomi khua tampi in anialna laite uh Pu Vum Nang le Pu Nung Sian Tuangte in Nyipydaw zumpi ah puak uh hi. Tua banah gam pua a om Zomi kipawlna ahi World Zomi Congress, Zomi Association of US te in zong nialna lai akhahkhiat banah, adiakdiak in Zomi Innkuan USA in abeisa January 16,2012 ni in Indianapolis ,US ah Chin Suprem Council, zumpi ah laikhai bek tham loin, makaite tawh kimuhna nasiatak nei uh cih kiza hi.\nTua kimuhkhopna tungtawn in Chin Supreme Council makaite in akhatveina CNF / Chin Suprem Council Meeting pen February 22-24,2012 sung America gam, Washington DC ah nei uh a, tua laiah tulaitak CSC President Dr. Za Hlei Thang, Pu Lian Uk ( President 1), Pu Salai Kip Kho Lian ( President-2), Pu Thang Nang Lian Thang ( President-3) te le CSC member 12 kihel cih kiza hi.\nTua Meeting ah abeisa January 6,2012 ni a CNF le Kawlgam kumpi kikal Chin State Level tawh hiamkham (Cease Fire) abawlna tungtawn a CNF/A in Tedim gamah Zum (Liaison Office) ahon sawmna tawh kisai Zomi Innkuan USA i khaktanna lai tungtawn in kikupna thupitak nei uh cih kiza hi. Tua thukikupna pan thukhensatna tungtawn in Tedim gamah CNF zum ( Liaison Office) hon ding vai tawh kisai Tedim gam a om mipite' deihna bangin kalsuan ding akisapna le abeisa hun a Tedim le Tonzang gam sungah CNF te tatsiatnate hang a Zomi( Tedim kampau) te' lungkimlohna khempeuh kilemna le kilungkimsakna neih masak ding akisapna thute bulphuh in Chin Supreme Council President Dr. Za Hlei Thang in February 23,2012 ni-in thupulakna ( CNF Statement) khahkhia hi. Tua CSC Meeting le a lai khahkhiatna hang pen Zomi Innkuan USA makaite laikhakna tungtawn a khahkhia cih kiza hi.\nTua banah hih CNF- Chin Supreme Council Meeting tungtang ah Kawlgam kumpi tawh kilemna a bawl khit uh anihveina kimuhkhop ding vai, Kilemna a bawl khit nasep maban tuamtuam te nasiatak kikupna nei cih thu USA a om Chin Supreme Council, member khatin gen hi. CNF le Kawlgam kumpite kilemna abawlna tungtawn in CNF i sep ding vaipuak apiakte sung pan Tonzang le Cikha gam ah Beng ciinna le zuaknate kumpi tawh mapangin nasiatak suksiat/ khaktan ding cih kiza hi. Tonzang le Cikha gamah Meitei (kate) te' khemna le makaihna tawh Beng nasiatak kiciing in Zomi khangno tampi in siatlawh/ sihlawh cih kiza hi.\nCNF in Tedim gam ah Zum a hon sawmna vai tawh kisai Pu Vum Nang le Pu Nung Sian Tuangte in Nyipydaw ah President Thein Sein, Vice President le Hlutdaw President te min tawh nialna lai apiakna pen Kawl kumpi in diksa/ thukimpih uh ahih manin, CNF in a mau thuneihna bek tawh gamta thei nawn loin, Tedim gam a om mipite' deihna bangin a gamtatna ding thukhensatna nei ta cih kiza hi.\nSource: KNT & BBC


url: =1 Chronicles 3:12 - Amaziah his son, Azariah his son, Jotham his son,.\nCompare Translations for 1 Chronicles 3:12\n1 Chronicles 3:12 (ASV) Amaziah his son, Azariah his son, Jotham his son,\n1 Chronicles 3:12 (BBE) Amaziah his son, Azariah his son, Jotham his son,\n1 Chronicles 3:12 (CEB) his son Amaziah, his son Azariah, his son Jotham,\n1 Chronicles 3:12 (CEBA) his son Amaziah, his son Azariah, his son Jotham,\n1 Chronicles 3:12 (CJB) his son Amatzyah, his son 'Azaryah, his son Yotam,\n1 Chronicles 3:12 (CSB) his son Amaziah, his son Azariah, his son Jotham,\n1 Chronicles 3:12 (DBY) Amaziah his son, Azariah his son, Jotham his son,\n1 Chronicles 3:12 (ESV) Amaziah his son, Azariah his son, Jotham his son,\n1 Chronicles 3:12 (GNT) Amaziah, Uzziah, Jotham,\n1 Chronicles 3:12 (GNTA) Amaziah, Uzziah, Jotham,\n1 Chronicles 3:12 (GW) Joash's son was Amaziah. Amaziah's son was Azariah. Azariah's son was Jotham.\n1 Chronicles 3:12 (HNV) Amatzyah his son, `Azaryah his son, Yotam his son,\n1 Chronicles 3:12 (JUB) Amaziah, his son; Azariah, his son; Jotham, his son;\n1 Chronicles 3:12 (KJV) Amaziah his son, Azariah his son, Jotham his son,\n1 Chronicles 3:12 (KJVA) Amaziah his son, Azariah his son, Jotham his son,\n1 Chronicles 3:12 (LEB) Amaziah [was] his son, Azariah [was] his son, Jotham [was] his son,\nChronicles I 3:12 (LXX) Amasias his son, Azarias his son, Joathan his son,\n1 Chronicles 3:12 (MSG) who had Amaziah, who had Azariah, who had Jotham,\n1 Chronicles 3:12 (NAS) Amaziah his son, Azariah his son, Jotham his son,\n1 Chronicles 3:12 (NCV) Joash's son was Amaziah. Amaziah's son was Azariah. Azariah's son was Jotham.\n1 Chronicles 3:12 (NIRV) Amaziah was the son of Joash. Azariah was the son of Amaziah. Jotham was the son of Azariah.\n1 Chronicles 3:12 (NIV) Amaziah his son, Azariah his son, Jotham his son,\n1 Chronicles 3:12 (NKJV) Amaziah his son, Azariah his son, Jotham his son,\n1 Chronicles 3:12 (NLT) Amaziah, Uzziah, Jotham,\n1 Chronicles 3:12 (NRS) Amaziah his son, Azariah his son, Jotham his son,\n1 Chronicles 3:12 (NRSA) Amaziah his son, Azariah his son, Jotham his son,\nDivrey Hayamim Alef 3:12 (OJB) Amatzyahu bno, Azaryah bno, Yotam bno,\n1 Chronicles 3:12 (RHE) And his son Amasias begot Azarias. And Joathan the son of Azarias\n1 Chronicles 3:12 (RSV) Amazi'ah his son, Azari'ah his son, Jotham his son,\n1 Chronicles 3:12 (RSVA) Amazi'ah his son, Azari'ah his son, Jotham his son,\n1 Chronicles 3:12 (TMB) Amaziah his son, Azariah his son, Jotham his son,\n1 Chronicles 3:12 (TMBA) Amaziah his son, Azariah his son, Jotham his son,\n1 Chronicles 3:12 (WBT) Amaziah his son, Azariah his son, Jotham his son,\n1 Chronicles 3:12 (WEB) Amaziah his son, Azariah his son, Jotham his son,\n1 Chronicles 3:12 (WYC) And Amaziah, the son of this Joash, begat Azariah; ?and Azariah (begat) Jotham,\n1 Chronicles 3:12 (YLT) Amaziah his son, Azariah his son, Jotham his son,


url: =Tulaai Leitung Thuthang Tuamtuam Updates July 17, 2015 :: ZOMI DAILY\nposted on 18 July 2015 at 11:01 pm Lomkholna: Khawmpau, Myanmar, News, World, Zomi\nZCD MP Cand Pu Khup San Thang\nHih Pu Khup San Thang peen Zampi khuami hi in Khamtung gam ai-awh in Mikaang te anado ngeekngeek Pu Kai Tual tupa hi in Apa peen ZCD –EC ongnusia khin Pu Nangno ahihi. Akhanggui un Zogam ading in ma apang ciatciat te zong ahi uhhi. Apa Pu Nangno peen Thualzen gaal laai Hakha Palik zumpi asimna pan un akhe thau in kha liam hi. Pu Kai Tual peen Zogam Zomi aitna han gin Hakha khuapi ah kum 7 hiam thongkia hi. Apian pih laaizom Pu Anthony Kap Khan Khual peen Kawlpi pan minam minister ding a ZCD Cand khat zong ahihi. Adang ZCD Cand te thuzong izomtoto ding hi. Adangte thupi kei cihna hilo in Namdanglak ah Mee kuang avalui geuding hi in hangsan zong kasa a, pahtaak huai zong kasa phadiak hi.\nZomi te peen nidang in Chin state bup ah Makaai te ciangbek hilo in Kawllak Manglak dong ah adawkte ihi ngei a Namdanglak ah kuankhiatna tawh ma ipangngei hi. Ahizong in Tulaai tak idinmun ahihleh Midangte lak ah kuanzo nawkzo nawnlo in Midangte ei huangsung ah anangliamliam dinmun ihihi.\nBiakna lam ah Sia Hau Go te, Dr Hau Lian Kham te hunlaai in eisung ciang hilo in midang te avalok avamakaih te ihi ngei a, Tua bang mah in gamthu ah Pu Khen Za Mong te, Dr Vum Son te Dr Vum Kho Haut e hunlaai in mite ivanawkzo a izang mahmah hi. Tuhunciang Biakna lam gamthu lam ah ki en kik leeng Ei huangsung ah mite ongluutzawta a Zomi te ei le ei, kinawknawk khop lel in kuamah inawk zonawnkei hi. Ahizong in Topan Zomi te sung ah Pasian in Taangthu thak onggel ta a, gamthu Biakna thu ah ikipan kik ta hi ci in ngaihsun kahihman in tha kangah mahmah hi. Zomi te leenglado leh eisung ciang kitawngtawng ding hinawnlo in gamkuan khiata in akuamapeuh in Topa tung thuumna neilaai ding hihang.\n· South Africa gam Johannesburg khuapi kiang ah July 17, 2015 ni in Meileengpi nih kiphuulkha a, mi 300 liam in aliamte 300 te lak ah alangbang gimsia mahmah ahihman in nungsih maithei ci in kumpi lamten gen uhhi. Meileeng akiphul khakna ahang kuaman thei naailo ci uhhi. BBC\n· Japan gam Shikoku tuikulh July 16,2015 zanlam in Typhoon Nangka kici huihpi leh guahpi kithuah in nasiatak in nawka, mi 2 si in 31 liam uhhi. Tuaban ah kumpi thunei te in menkicim theiding ahihman in mipi 350,000 mundang ah kihemkhia ding in thupia uhhi.BBC\n· Iraq gam Baghdad khuapi pan tai 20 na aom Khan Banni Saad vanzuakna phualpi July 17, 2015 ni in IS misok te in Bomb tawh deng uha, mi 86 si in numei naupang kigawm mi 116 liam uhhi. VOA\n· Nigeria gam Gombe khuapi leh akim teng ah July 16.17,2015 ninih sungbekbek in Boko Haram migilo te in bomb tawh amau le amau kipuakkham sak in mi 63 that uhhi. Tusung peen Muslim te Anntan pawi mankuan ahihman in Muslim gamte ah migilo te laang mahmah uhhi.VOA\nPrevious: Mark Pau Lam Mang (Thalmual, kum 21) in hongnusia\nNext: Makai nahih leh tangthu gensiam kisam ~ Hau Za Cin


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Videotapes ✖Remove constraint Subject: Videotapes Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Names Rent Stabilization Association of New York City ✖Remove constraint Names: Rent Stabilization Association of New York City


url: =LESSON 8 May 18 - 24 TA NEIHNA LEH KEPNA ~ MUC\nLESSON 8 May 18 - 24 TA NEIHNA LEH KEPNA\nAdmin 3:39:00 PM Articles, Sabbath School Lesson\nLESSON 8 May 18 - 24\nTA NEIHNA LEH KEPNA\nTu Kaal Sung Sim Ding: Pian. 18: 11; Jer. 31: 25; Mat. 11: 28; Late 127; Pau. 22:6; 1Sam. 3: 10 -14; Phil. 3: 13\nKAMNGAH: “En un, tate pen TOPA tung pan i luah gou-tanh hi a, tate pen nu sul gah thamanin a hong kipia ahi hi.” Late 127: 3.\nNausuah pen ngei-na bangin kingaihsun kha zel a, nausuahna a lamdanzia ngaihsut khakin i nei kei hi. Eve in a ang sungah naungek Cain a tawi, mitkha tawh ngaihsun in. Naupaai a kipan, a thuak gimnate, nausuahna, naungek in amah le amah thu-in bangmah a tat theih lohzia cihte lamdangsa ding hi. Kum 90 val khin Sarah in Isaac a neih ciangin lamdangsa-in a nuamzia ding ngaihsun in. Isaac min a lawhsial-in Sarah nui-nui kha ding hi. Ta nei dingin kha tampi sung thu a nget khit ciangin Hannah in nawi pia-in Samuel tawi-in a pulaak, “Hih naupang ka ngen a, TOPA in ka ngetna hong pia hi” (1Sam. 1: 27), cih thu ngaihsun in. Zuthawl kipia nungak no Mary in lawp leh patau kawmin a neih tapa, Pasian Tapa a neih ngaihsun in.\nMi khempeuh in ta neih theih hamphatna leh masuan ngah kim lo hi. Tu kaal sungin nupa kikaal buai-na tuamtuamte, lau-na, lungkimna tawh kisai thute i kikum ding hi.\nTa Nei Lo Nupa\nPian. 18:11; 30: 1; 1Sam. 1: 1-8; Lk. 1:7 sim in. Tua mite in tatzia kibatna khat ciat a neih uh pulaak in. Koi bangin Pasian in amaute kitangsapna pia hiam? _____________________________________________________________________ _______________________________________________________________________\nTate in thupha hi. Ahi zongin Pasian in nupa khempeuh tungah tua thupha pia lo hi. Nupa kimkhat in ta nei dingin thungen uh hi. Amau ngetna bangin Pasian in pia hi. Sarah bangin lamdang takin ta nei nupa om hi. Nupa kimkhat in ta nei dingin thungen ngen uh hi mah taleh ta nei lo uh hi. Midangte in ta nei-in Pasian minphat uh a, nupa kikaal nuamsa uh hi. A thei lo mi khat in ta nei lo nupa tungah “ta bang zah na nei hiam” ci-in a kidot ciangin, nuamsa lo-in maizum uh hi; tua hangin mi lakah kihel ding maingal lo uh hi.\nPasian in tua bang mite thuakna thei ahihlam a phawk ding uh hi, kisam hi. Late gelhpa in “Patauhna hangin ka liinnate ciamteh inla, ka khituite na thawl sungah thun in” (Late 56:8). Pasian in amaute thuakna thei lo hi lo-in “Pate in a tate a hehpih bangin TOPA in amah zahtakte hehpih hi” (Late 103:13).\nMi kimkhat in ahihleh ta nei lo dingin khentat zaw uh hi. Gimna, natna, siatna, patauhna tawh kidim leitungah ta neih huai ngam lo hi, ci-in ngaihsun uh hi. Mi kim khat in ta nei lo dingin khentat uh a, ahi zongin midangte ta kem uh hi. Tagah ahi zongin, inn sung nuntak hamsa sung pan a khangkhia naupangno-te hoih takin kepsak uh hi. Leitung i nuntakna in telzawh lohin lamdang hi. Genthei naupangte i muh ciangin Pasian hong itna leh na khempeuh a hoihin a bawl a sem Pasian i muan ding kisam hi. Ta nei lo mite lungsim ngaihsutna, a thuaknate uh telsiam ding kisam hi.\nJesuh in taksa tanu tapa nei lo hi. Hih in bang hong hilh hiam?\nNu/Pa Bek Tawh A Khangkhia Tate (Single Parenting)\nTu hun ciangin nu bek hi lo pa in zong tate kemin khansuah hi. A tam zaw-in nupa kikhen, zawlgai ta hi. Nu in tate kem zaw hi. Hagar in Abraham tawh ta nei dingin kisawl hi. Ta nei takpi uh a, a nuta-un inn pan hawlkhiat thuak uh hi (Pian. 16:3, 4; 21: 17). Bathsheba in kumpi David tawh zawhthawh thu-in ta nei hi (2Sam. 11: 4, 5). Elijah in Zarephath khua-ah meigong nu kiangah pai dingin sawlna ngah hi (1Kum. 17:9). Jesuh in nasep a kipan ciangin a khankhiatna Joseph in sikhin ahih manin Mary bek tawh khangkhia hi. “Joseph in Mary sihsan hi; Mary meigongsuak hi. Joseph in a lamdang Jesuh suah thu theitel hi. Mary in a lungkhamna, a nuamna kuppih ding nei lo hi. Kha nih sung dahna tawh kidim hi.” Ellen G. White, The Desire of Ages, 145.\nKhat kia in tate kemin khansuah ding hamsa hi. Mi tampi in tua bang cihmawhna, sum hamsatna, mi tawh kizopna, nasep kitaaklahnate hangin Pasian adingin a hunte uh zang manlo uh hi. Koppih ding zi, pasal ka mu zo kik ding hiam, cih lunghimawhna nei mi tampi om hi. Tua bang mite adingin Jer. 31: 25; 29: 11; 32: 27;\nMatt. 11: 28; Pau. 3: 5, 6; Isa. 43: 1, 2 in bang hong hilh hiam?\nPawlpi in meigongte huhin panpih ding kisam hi. Jame in “I Pa Pasian in a siangtho biakna citakin a ngaihsut thu in: tagahte le meigong numeite a haksatna uhah hoihtakin kemin, leitung siatnate tawh kisawh kha lo-in siangtho takin omna ahi hi” (James 1: 27). Tua banah khatkia-in tate khansuah mite zong kihel hi. Tua bang mite sum tawh huhna banah a dang huh theih tuamtuam om ding hi. Tawm vei sung naupangte kepsakna in a nu, ahih keileh a pa in tawlngak hun, thunget hun, Lai Siangtho sim hun ngah thei ding hi. Naupangte etteh ding (mentor) dinmun-ah na om thei hi. Ahih keileh innsung innpua-ah nasep khat peuh tawh na huh thei hi. Lampi tuamtuam tawh Pasian khut zat na hi thei hi.\nAmaute dinmun, nunzia mawhsak lo-in, koi bangin hamsat thuak nu/pa khat na huh thei ding hiam?\nNuamna Leh Tate Kep Ding Tavuan\nLate 127 sim in. Bang thuguipi pulaak hiam? I nunzia ding leh zuih ding thupi bang pulaak hiam?\nMehlim khat, anlim khat a huan ding mi khat in tua tawh kisai a zuih ding thu om hi. Hel ding kisam khempeuh helkim zo a, bawl dan ding bangin a kibawl ciangin tua an/meh lim hi. Tate pantah khuasakna zia zong tua bang mah hi. Naupang khat le khat kibang lo hi. Naupang khat le khat makaih, hilhzia kibang lo hi. Numei, pasal, a kum tawh kizui-in makaih banah amau lungsim puakzia a kipan a tuamtuam zong om ding hi. Tate in Pasian zahtakin a it nadingun nu le pa in makaihin pantah dingin Pasian in thupia hi (Thkna. 6: 4-9; Late 78: 5-7). A neutung uh a kipan a pai nading lampi hilh ding hi (Pau. 22: 6). Tate in lampial lo-in, khentatna hoih lo a neih loh nadingun hilh ding kisam hi.\nNaupangnote in hong khangto semsemin mi picing suakin Khrih thei-in, itna nei-in Ama nasem a suah ding uh kisam hi. Pasian hong makaihna bangin nu le pa in Thuhilhkikna 6 sung a bangin nu le pa in Topa sungah tate khansuah ding kisam hi. Thkna. 6 sungah thu guipi li kimu thei hi. Topa i Pasian phawk ding hi (Thkna. 6:4); lungsim khempeuh tawh Topa it ding hi (6:5), a Kammal manpha-sa ding (6:6) leh tate tungah Topa thu-te pulaak ding kisam hi (6: 20- 23).\nThuhilhkikna 6 in thu guipi nih pulaak hi. Amasa-in hilh, pulaak” (6:7). Tate hilh kul hi. Nu le pa in tate tawh kizopna tungtawnin vantung thuman thute hilh ding hi. Innkuan biakpiakna, Lai Siangtho simkhopna-te ah Pasian kammal tawh pantah ding kisam hi. Nisim a thuak khak uh thu le la-te tungtawnin thuman pha mu thei uh hi. Na khempeuh in Pasian thuman pulaak hi (Pian. 18:19). Nihna-ah khih inla, gelh in” (Thkna. 6: 8,9). I sepna, gamtatna khempeuh in vantung thuman pulaak ding hi. I ngaihsutna khempeuh, gamtatna khempeuh in thuman kilangsak ding hi. I lungsim pan innkuan sung zel ding a, innkuan panin kimleepmah dongah kizel ding hi.\nTa Kepna In Nungzui Suaksak Nasep\nPian. 18:18,19; 1Sam. 3: 10-14 sim in. Pa nihte thu enkak in. Inn sung a makaihzia panun a gah bang at kik uh hiam? ________________________________________________ ________________________________________________\nTate nungzui suaksak dingin nu le pa in masuan lianpi nei hi. Tua hileh nu le pa in Jesuh nungzui hi pah uh hi. Nu le pa kimkhat in tate satna, pumpi gim piakna tawh tate thuhilh uh hi. Tua bang thuhilhna hoih zaw hi, ci-in ngaihsun uh hi. Pau. 22: 15; 23: 13; 29: 15 siksanin tate sat uh hi. Tua bangin gamh tatna, ngongtatna in tate lungsim sia-sak thei a, tha zawhna tawh ki-ukna ahih manin tate in nu le pa langpan banah Pasian tawh kigamla thei hi.\nLai Siangtho in tate makaih hilhna-ah hehpihna bulphuhin makaih dingin hong hilh hi. Thuman, dikna thu hilh ding kisam hi (Late78:5; Pau. 22:6; Isa.38:19; Joel 1:3). Pasian hong itna ngaihsunin, tate kisapnate siik kul, vaihawmsakin, (2Kor.12:14); tate adingin etteh thamcingin, (Pian.18:19; Pai.13:8; Titus 2:2), inn sung vai khempeuh makaih, vai-sai (1Tim.3:4,5); tate sek kul, khaal kul hi (Pau.29:15,17).\nAhi zongin innkuan kimakaih khilhna hangin innkuan tampi buai hi. Isaac leh Rebekah in Esau le Jacoh unau maipha piaktuam zawk a neih manun (Pian.25:28), a nung ciang Jacob in a tate lak pan Joseph a it tuam hangin innkuan sung buai hi (Pian.37: 3). Eli in biakna makai khat hi napi-in a tate a hilh loh manin innkuan sung kisiatna hong suak hi (1Sam. 8: 1- 14). Samuel in Eli makaihna pan khangkhia-in a innkuan sung makaihna-ah kisapna tampi om hi Kumpi David in mi zi tawh a mawh khitteh mi that pa hong suak a, ama gamtat bangin a tate zong gamta dingin a hilh pasal hong suak hi. Kumpi Ahaz bangin (2Kum. 16: 2-4), kumpi Manasseh in dawibiakna dingin a tate pia hi (2Kum. 21: 1-9).\nAhi zongin Lai Siangtho sungah etteh huai innkuan tampi kimu thei hi. Mordecai in pa hoih khat hi-in Hadassah leh Kumpinu Esther ama khansuah hi (Esther 2:7). Job in a tate adingin thungetsak tawntung hi (Job 1: 4,5). Innkuan hoih hi taleh innkuan hoih lote tung panin lak theih ding thu manpha tampi kimu thei hi.\nLai Siangtho sunga innkuan tuamtuamte tung pan bang thu na mu hiam? Bangci bangin i tate a kipan i ta a hi lo-te makaih khansuah ding na hiam?\nA Mangthang Na Tate Ngah Kik Nading\nPau. 22: 6 sim in. Bangci bangin na tel hiam? Kamciam hiam, a piangthei thu hiam, ahih keileh peel lo-in piang takpi ding thu hiam? ________________________________________________ ________________________________________________\nNu le pa in khat veivei ciangin sep ding a kilawm khempeuh sep kul hun om hi. Tate tawh kithuahna, Pasian thu tawh pantahna, sang kahsak, biakpiaknate-ah paipih, Pasian nasepna tuamtuamte-ah kihel hi napi, a kipantahna bangun nung lo uh hi. Tua in lunggimna lianpi piangsakin, amaute adingin tatsat lo-in lunghimawhna om tawntung hi. Tua-te in nu le pa khialhna hi lo hi. Tate in zong amau deihtelna, khentatna tawh nungta ahih manun a vawh bangun a gah at ding uh hi.\nMi kimkhat in “a teek dongin lampial nawn lo ding hi,” cih thu pen kamciam leh pel lo tua bangin nungta takpi ding uh hi, ci-in ngaihsun uh hi. Ahi zongin Paunak in thu guipi hong hilh hi bek a, a tangtung ding leh a tangtung lo ding pen mimal khentatna tungah kinga hi. A neutung a kipan limtak a kipantah a khantawn mangsuak thei hi, cih thu hi. Naupang khat a kum hong tam semsem ciangin nu le pa hilhna mang thei, nial thei hi. Limtak kipantah tate in nu le pa thuhilhna mang thei ding uh a, tate tawh a kigamlat uh ciangin tate in tua thu-te phawk kik ding uh hi. Tua in a po khia khaici tawh kibang ding hi. Tate limtak hilh ding na khentat thei a, tate in a hoih a teel uhleh hoih ding uh a, a sia a teel uhleh siatna tawh nungta ding uh hi.\nNu le pa in tate in lam a pial uh ciangin bangci kalsuan huai hiam? Pasian ap in, thungetsak in. Na gim na lungkhamna khempeuh a thei Pasian hi. Pasian in a cing penpen pa hi-in, mi tampi in Pasian nunghei uh hi. A mangthang tate adingin itna, thungetna in Pasian kiang a tung kik thei dingin hanciam in.\nMi hong huh ding maizum kei in. Hong huh thei ding mi, thu hong ngetsak thei ding mite tawh mapangkhawm in. A mangthang ta hangin nupa kaal buai-na om thei hi. Limtak kikupna tawh kalsuan ding kisam hi. Nu le pa in tate i itna sangin Pasian in amaute a itna lianzaw hi. A kikhel ding uh lametna nei inla, Pasian nasepna mangngilh kei in.\nEi le ei kimawhsakna in mihing ngei-na hi. Khial mahta lecin, bang hangin Pasian kamciam mitsuanin lametna tawh kalsuan ding thupi hiam? Phil. 3: 13.\nNgaihsutbeh Ding: Tate tawh thungetkhop hun, kikholh hun nei in. Pasian tawh na kizopna, tate tawh kizopna bang mah khaktan sak kei in. Lengla khat hong pai lehzong, “Pasian in nasep ding hong pia hi; mi gensiat hun ding ka nei kei hi,” ci in. Tawntung kimang ding nasep a sem nahihlam kiphawk in. Thu dangdangte sangin tate masak zaw in.” Ellen G. White, The Adventist Home, 266,267.\nNu le pa in tate nawi-ne tung panmahin sek ding leh khal ding kisam hi. Na thu hong man ding uh pantah in. Limtakin a khut uh len in. Nu le pa in lungsim ki-uk zawhna kisam hi. Na thu a hong mandong uh limtak hilh ding, pantah kul hi. Na heh laitakin thu hilh kei in. Na hehna dam lo-in thu na hilhleh naupangte in amau tha muangin lungkhuah tektek ding uh hi.” Ellen G. White, 1T., 218.\n1. Pasian ta cih in a khiatna bang hiam? Koi bangin na tel hiam? Ta hihna hangin lungmuanna bang na nei hiam?\n2. Papi khat in a ta suah a muh ciangin “ka ta suah khit ciangin thuman nih ka mu thak hi. A masa-in deihteel theihna leh a nihna-ah mawh dim mihing pianzia hi. Bangci bangin naupang in tua bangin thuhilh hi ding hiam?\n3. Naupangte in kum bangzah a phak uhteh ngaihsutna pantah ding hoih hiam? Koi bangin pantah ding? Nu le pa in Pasian tungah ki-ap keileh, bangci bangin Pasian deihna tawh kituakin naupangte khansuah thei ding hiam?\n4. Nupa kikhenna tawh kisai ngaihsun in. Bangci bangin pawlpi in meigong, tagahte, nu tawh nungta lo tate huh ding hiam?\n5. Bangci bangin upna pan lampial ta nei nu le pa-te huh thei ding na hiam?


url: =Hialeah Latin Tutoring - Find Latin Tutors in Hialeah, FL\nResults 1-14 of 53 for latin tutor hialeah\nFind Private & Affordable Latin Tutoring in the Hialeah Area!\nBrett C. Private Latin tutor in Hialeah, FL\nManuel S. A. Private Latin tutor in Hialeah, FL\nMichel-Ange C. Private Latin tutor in Hialeah, FL\nRaul C. Private Latin tutor in Hialeah, FL\nMaya E. Private Latin tutor in Hialeah, FL\nNina G. Private Latin tutor in Hialeah, FL\nRaul H. Private Latin tutor in Hialeah, FL\nNatasha E. Private Latin tutor in Hialeah, FL\nMarc L. Private Latin tutor in Hialeah, FL\nErnesto L. Private Latin tutor in Hialeah, FL\nMario O. Private Latin tutor in Hialeah, FL\nCary A. Private Latin tutor in Hialeah, FL\nDaniella U. Private Latin tutor in Hialeah, FL\nAbel O. Private Latin tutor in Hialeah, FL


url: =(4.1MB) Roy Mai Piang Dai Kiang Thur Srisalai Chatiwut - Mp3 Download 7-Dec-2013\nJust click [Download] Roy mai piang dai kiang thur srisalai chatiwut .mp3 for free, Roy mai piang dai kiang thur srisalai chatiwut mp3 found 69 files\n1. [Download] « Roy Mai - Piang Dai Kiang Thur - Srisalai Chatiwut.mp3\nsize:3.83 MB | click to download Roy mai piang dai kiang thur srisalai chatiwut mp3 2. [Download] « b2. inner light - a lo piang ta.mp3\nsize:3.22 MB | click to download Roy mai piang dai kiang thur srisalai chatiwut mp3 4shared\n3. [Download] « Na hong piang maw.mp3\nsize:5.99 MB | click to download Roy mai piang dai kiang thur srisalai chatiwut mp3 soundcloud\n4. [Download] « Piang poo diaow.mp3\nsize:2.9 MB | click to download Roy mai piang dai kiang thur srisalai chatiwut mp3 tubidy mobi\n5. [Download] « Piang ruk fx By asanim.mp3\nsize:5.26 MB | click to download Roy mai piang dai kiang thur srisalai chatiwut mp3 zippyshare\n6. [Download] « piang-peuan.mp3\nsize:6.95 MB | click to download Roy mai piang dai kiang thur srisalai chatiwut mp3 songspk\n7. [Download] « b4. h. lalchawimawii - ram thianghlima lal lo piang.mp3\nsize:3.86 MB | click to download Roy mai piang dai kiang thur srisalai chatiwut mp3 mp3skull\n8. [Download] « [MV] Piang Tur - The Love of Siam OST.mp3\nsize:3.68 MB | click to download Roy mai piang dai kiang thur srisalai chatiwut mp3 waptrick wapdam\n9. [Download] « Horror Piang - HungrySnake.mp3\nsize:2.38 MB | click to download Roy mai piang dai kiang thur srisalai chatiwut mp3 mediafire hulkshare\n10. [Download] « Khual tawng, mung pi & Piang pu.mp3\nsize:3.21 MB | click to download Roy mai piang dai kiang thur srisalai chatiwut mp3 sharebeast tusfiles\n11. [Download] « Hey Long Kiang.mp3\nsize:3.21 MB | click to download Roy mai piang dai kiang thur srisalai chatiwut mp3 indowebster\n12. [Download] « C.vansanga - Kiang Mai Ta Nge....mp3\nsize:5.46 MB | click to download Roy mai piang dai kiang thur srisalai chatiwut mp3 songsloverpk ziddu\n13. [Download] « Benni kiang - Toaster.mp3\nsize:10.12 MB | click to download Roy mai piang dai kiang thur srisalai chatiwut mp3 rapidshare\n14. [Download] « Les rives du Yang Tsé-Kiang.mp3\nsize:2 MB | click to download Roy mai piang dai kiang thur srisalai chatiwut mp3 2shared dilandau\n15. [Download] « yang tse kiang riddim.mp3\nsize:4.64 MB | click to download Roy mai piang dai kiang thur srisalai chatiwut mp3 youtube\n[Download :4.1MB] Roy mai piang dai kiang thur srisalai chatiwut mp3 download, free download lagu Roy mai piang dai kiang thur srisalai chatiwut mp3 you just click Download button to save file Roy mai piang dai kiang thur srisalai chatiwut. Easy way\nAlvin One More mp3 →\nLoco Romeo Santos Feat Enrique Iglesias mp3 →\nDebbi Gibsan Shake You Love mp3 →\nAunque Seas Ajena Isaac Delgado mp3 →\nMujhse Naraz Ho To mp3 →\nSejauh Timur Dari Barat Maria Shandi mp3 →\nB Smyth Gettin That mp3 →


url: =Obama Kawl ngam haw « Nikonghong\nHome » Kawl Ngam » Obama Kawl ngam haw\nObama Kawl ngam haw\nObama in kitealna election a zaw zawk ciang, akidempui GOP (Grand Old Party) Republican te taw kumpi sum minus (deficit) vai in buia aa, GOP te taw kal suan tu dan lungkimna khat vawt hi. Tua zawk ciang ASEAN meeting ka tu Cambodia ngam pai hi. Cambodia ngam athetma, Thailand le Kawl ngam haw hi. Thailan sia US president te nidang theng ngei ahihang Kawl ngam le, Cambodia sia US president kuama haw ngei ngawl lai aa, amasaphitbel hi.\nKawl ngam hong haw nai 6 sung president U Thein Sein taw, Yanong Pyithu Hludaw ah ki mu aa, Daw Aung San Sukyi taw a inn University Ave. ah ki mu hi. Shwedagon pagoda zong theng vazangh aa, Yagon University ah thusonna khat nei aa, mihing 1000 bang pai ci in ki za hi. (Anuai ah a thusonna video ngai tawng) Convocation hall a thusonna ah, Minglapar ci in kawlkam mal khat taw hong pan aa, American-Kawl ngam kipe kizopna, democracy sung tumna kilaina hun sung Kumpi ii vaipuak le Septu, minamno theampo sung kilemna le Yakhine buaina, Kachin buaina te a thusonna sung ah hel hi. Minamno theampo sung ah kilemna a om bua le, kilaina acisia om thei ngei ngawl tu hi, ci in a son sia mipi in dik sa lei ahikom khut beang va-neaou in tha nga mama uh hi tuak hi.\nObama na a thusonna sung ah Kawl ngam ii min sia Burma le Myanmar a 2 ma zangh khawm aa, Aung San Sukyi kung a haw sung a thusonna ah a min tam vei ma lo khial tawntung aa, Aung Yan Sukyi ci tha tawntung ci hi.\nObama muak tu le, mu nuam in mihing tul tam mama lampi tung pusuak ahikom Yangon khua sung traffic jam cip ci in ki za hi. Nitak nai 3:30 PM kiim Mingladon airport pan Cambodia ngam zuan suak hi. Kawl ngam hong haw sung historic datpung pawl khat anuai ah en tawng. (Datpungte a lian zaw in na en nuam le datpung tung ah click le te)\nDoppha: Yahoo News, Irrawaddy News\nObama ii thusonna CNN pan:\nBy thawngno in Kawl Ngam, Politic, USA on November 19, 2012 .\n← Arlu Juice le Cidamna\tChristian ngam America →


url: =Kammaltom Kizangte Hilhcianna leh Asung Aom thute ~ MUC\nKammaltom Kizangte Hilhcianna leh Asung Aom thute\nAdmin 12:54:00 PM Articles, Conference Pianna thu, Pr. Khamkhen Kaihkhop Kawlgam ZomiSDA tangthu\nKammaltom Kizangte Hilhcianna\nHih thu tawh kisaia kammaltom kizangte aguicingin genna le atangthu atomnoin mipi theih ding kisam teng anuaia bangin atomin kilak hi\nATI: Adventist Theological Institute—1998 in UMM EC thukimna le Union officer thumte(Pr Sandy Dee, Pr Kipzanang, Pr Muller Kyaw)phalna tawh kipana, theology le missiology tawh BA pia hi. Division ah forward dingin Union ah proposal kipuaka, kikupna tamveipi a om hangin union in deihlo ahihmanin 2002 February in MYUM in khakna vote la hi.\nAWR: Adventist World Radio—Short Wave radio channel awkhahna zanga leitung bup phualpi 5 vaal panin pau namtuamtuam tawh SDA-te’ lungdamthu tangkona ahi hi. AWR-Asia ah Kawlgam adingin, Kawl, Karen, Zo pau le Mon, Shan, le Kachin pau akumkum-in khanto-in lungdamna thu tangko hi. Awkhahkhiatna phualpi pen Guam pan ahi hi.\nAYM: Ayeyawadi Local Mission of Seventh-day Adventists\nAYAS: Ayeyawadi Adventist Seminary—AYM tan sawm sangpi hia, nidanga MUAS Myaungmya sangmun lui tengah ah om hi.\nCEM: Central Local Mission of Seventh-day Adventists, Kawlgam laizangteng hia, Meithihla le Taungngu kikal bupteng ahi hi.\nGC: General Conference of Seventh-day Adventists, Leitungbup SDA kipawlna sang pen zumpi\nGCAS: General Conference Auditing Service—SDA pawlpi sunga akimuthei nate le sumlut le zatnate a sitden service khat ahi hi.\nMMCC: McNeilus Maranatha Christian College—2000 in kipan, tudong kihong suak hi. Religion le education ah BA degree pia hi. 2010 pan Kalaymyo Consortium of Bible Colleges (KCBC) ah member khatin kihel hi.\nMUAS: Myanmar Union Adventist Seminary (and College) pen Mosokwin Road, Myaungmya ah oma, 1968 pan kum 2; 1976 pan kum 3; le 1990 pan BA piakna gambup neihsun sang ahi hi. Tu-in Religion, Education, Business cihte ah BA level degree pia hi.\nMUC: Myanmar Union Conference hia, Kalaymyo ah zumpi oma, 1987 pan kipanin, 2003 in Conference Planing Committee(CPC), 2003 in Myammar Adventist Conference (MAC), le 2008 kimpanin MUC in kikheela tudong ahi hi.\nMYUM: Myanmar Union Mission of Seventh-day Adventists; 1902 in laibuzuak mi 2 in India pan, ong pai in laibuzuak tawh nasep lam hong. 1919 in Burma Union Mission kicia, Kawlgam kumpi in agammin Myanmar in akhelciangin Myanmar Union Mission kici.\nSDA: Seventh-day Adventists\nSEM: South East Local Mission, Mawlamein ah zumpi oma, Kayin, Mon, le Taninthayi khempeuh huam hi.\nSLORC: State Law and Order Restoration Council( ႏုိင္ငံေတာ္ ၿငိမ္ဝပ္ ပိျပား မူတည္ေဆာက္ ေရး အဖြဲ ့). Anung lam ciangin State Peace and Development Council ႏုိင္ငံေတာ္ ေအး ခ်မ္းသာယာ ေရး ႏွင့္ ဖြံ ၿဖိဳးမူေကာင္ စီ(SPDC) kici.\nSSD: Southern Asia-Pacific Division of Seventh-day Adventists -- GC pen khen 13 in kikhena, tualakah Asia Khanglam khawk teng ading ki-ukna zumpi min hia, Silang, Cavite Province, Philippines ah om hi.\nUMAS: Upper Myanmar Advetist Seminary – Kyuh-Tung-bin (Singunau), Kalaymyo ah omin 1975 pan kipan tudong ahi hi.\nUMM: Upper Myanmar Local Mission—Meih-thila tungsiah kawlgam phellang huamin, 1919 in ki organized-a, 69 Street, Mandalay ah zumpi kikoih hi. 1965 kum Pr Parker huna kipan, nidang galpi 2nama akipansa Brightlands Nursing Home kicihna mun, Cherry Road, Pyin Oo Lwin ah kikhina, tudong ahi hi.\nYAM: Yangon Attatched Mission. Local Mission level ahidingin MYUM hanciam zela, division lamte in phaltaknailo uh hi.\nYAS: Yangon Adventist Seminary--Parklane, Bahan, Yangoon ah om hi. MYUM bup High School 8 lakah sia hoih le Union support tam angah pen High School sang ahi hi.\nAsunga Om Thute\nLungdam Kona le Apna\nKammal Tomte Hilhcianna\nKhenpi 1: Ngiimna le Thupiangte Atomin\nKhenpi 2: Asung Apua-ate Genna\nKhenpi 3: Kum 13 Sunga Paulap Dingte\nKhenpi 4: Zato le Anasemte Omna Huang Ngetna\nKhenpi 5: MYUM Sunga Zuau Phuahnate\nKhenpi 6: Aki nungtheih Zuauphuahna Pawlkhat\nKhenpi 7: Kua Zuauphuahna Aitam?\nKhenpi 8: SDA Upna Thugui Tello Uh Ahia Bang?\nKhenpi 9: Mimal Pulaknate Kaikhitna\nKhenpi 10: Kum 10 Sung MYUM Profile\nKhenpi 11: Zatna le Ngahna Etkikna\nA - Pr Memory Tun in Pr Moyer akhak lai copy\nB - Pr Moyer in Pr Lian Pau a piak Lay Pastor Card copy\nC- MYUM Statistic 2004 - 2014\nD a – Pr Memory Tun Letmat Thuhna Lai copy\nD b – Pa Pum Za Lian Letmat Thuna lai copy\nE – Kham Khen Pau in Pr Memory Tun, MYUM President a Laikhak copy\nF - SDA Min Tawh Kikheel MMCC Huang Mie-Sayien Pongsan 106 copy\nG - SDA Zatopi Ngetna Thu News Paper\nH –Pr Nang Do Dal in Pr. Samuel, SSD Secretary, a Laikhak copy\nI - MYUM-EC Minute-a “Mission Statement” 2014\nJ – UMM Mission Statement


url: =Dr. Li Wenliang hun nunung ~ Gin Za Go :: ZOMI DAILY\nDr. Li Wenliang hun nunung ~ Gin Za Go\nposted on 9 August 2020 at 7:36 pm Lomkholna: Biakna, China, News, World\nTulai leitung in a buaipih pen alauhuai galvante hilo a, pul natna (Covid 19) kici ahi hi. Mi tulzasawm val in vei khinta hi. Hih natna a phawkkhia masa pen Dr. Li tangthu lamdangtak leh a khasiathuai mahmah i enkhawm ding hi.\nDecember 30, 2019-in Khristian Dr. (ophthalmologist) Wuhan Central-ah asem Dr. Li Wenliang in Wuhan khuapi sunga om tuisung sate leh gamsa a nungtalai a kizuakna munpi Huanan Seafood Market omna Zato innah SARS Conoravirus a vei mi 7 a muh thu Medical Schoola a sinpih zelte tawh a omna uh Wechat group-ah pulak hi. A etcianna panin a theih ngei nailoh uh a lauhuai mahmah natna lungno hi ci-in a lawmte kiangah ìAmau leh a innkuanpihte un a kaai lohna dingun hilh unî ci-in vaikhak hi.\nTua a pulakna (Screenshot) kithei zakin China thuneite kiang tung a, tua bang thu a genkhiat manin a Manager in nakpitakin tai hi. January 3, 2020 ciangin Wuhan Public Security Bureau ten Dr. Li pen internet lamah thu manlo a genkhia nawnlo dingin vau uh a, a genkhiat lai a leh thongkiat tawh kizom ding hi, ci-in hilh uh hi.\nA sawt loin hih natna in a khua uh Wuhan zeelin avei khang hanhan a, China kumpi in thuman gen cih a theih ciangun mi tampitak in sipihta hi. A tuunga kipan a theician ahih manin, nakpitakin semin, cinate khoi hi.\nJanuary 7, 2020-in tua Virus avei kibehlap toto a, kizeel toto ahih manin, Police Station-ah pai-in amuh dan hilhcian hi. January 8, ciang a cina kepte tung pan tua lungno ngah hi cih thei uh a, January 12 ciang ICU-ah koih uh hi.\nTua natna lungno ngah a kibehlap tohtoh man a lungkham leh mangbang Li in, tua lungno ngah hi cih a kipsak ni uh January 30-in, kumpite in zuau gen ci-a a ngawhna uh lai (Maan) pen Social media-ah suaksak uh a, tua pan mi tampi in awlmawh tuampah uh hi.\nGim semsem a, January 5 ciang a lawmte in a dinmun niam mahmahta cih pulak hi. A zingciang a lawmpa tawh a kihona vuah, nak hak asak thu leh Oxygen zong 85% tak a kiat thu hilh hi. Tua khit bekin emergence room-ah koih uh a, Febuary 7, 2020 zinglam nai 2: 58 ciang si hi. Dr. Li in ta khat neipan bek a, ata nihna ding azi in kha 8 apha nau apaii laitak hi. Kamsiathuai takin azi atate in zong kaii khin kici hi.\nDr. Li asih ciangin, a itzia uh World Health Organization Twitter-ah pulak uh hi. Tua khit a sawt loin, Chinese lungkimlo mi tampitak in Social media lam-ah, a ut banguh pulakkhiat theihna ding suahtakna adeihna thu uh hashtag #Wewantfree dmofspeech pulak ziahziah uh a, nai 5 sung bekin posts 5,500 om man a, mi awn nih in sim hi. Ahi zongin a nungciang kumpi lam in suhmitsak pah hi.\nMihing awn 11 val a tenna Wuhan mihon in a Doctorpa uh it mahmah uh a, a sepna mun leh a sihna mun zong ahi Wuhan Central Hospital mai-ah paak koihin, a gingthei tuamtuam tumin thuakna nei uh hi.\nNitak ciang mihon paikhawmte in Dr.Li galna-in Wuhan khuapi sungah a kitonin minute 5 sung mei kisumit liang hi. Kumpi lam pan thumna bangmah om lo hi. Pawl tuamtuamte panin, kumpi in suakta tak a thuman pulak theihna pia dingin phutna neihlawh hi.\nDr. Li in, tua virus lungno angah khit, a om dan ding kician atheih ciangin, a huntawp naita cih thei a, dam ding kilamen buang si-in kamvaikhak nunung gelh hi. 2 Timoti 4: 7 thu tawh athu hial hi. Hih a khasiathuai thu pen leitung mi tampitak in khitui luanlawh hi. A thugelh (poem) hih bang ahi hi:\nMi tunget ding leh muan pen hih a sawm ka hi kei hi, Nu leh pa leh ta ka nei a; Cina ka kep tampite tawh, kazi nausuah ding zong sawt nawn lo hi.\nMi ading a ka kipiakna tawpsan ding zahin; hih ka tuah thu pen alian hilo hi, Bangbang hong tung zongin, ka mailam ka nawt ding hi.\nHih na asem dingin kua in hong teel hiam? Hih innkuan leh gam adingin kuan hong teel ahi hiam? Ka thuak pen bangzah takin nasia hiam? Leido hih cinatna a kap hun ciangin; Lungdamna khitui tawh tunglam ka mitsuan ding hi.\nMi pahtak lamenin sem kahi kei a, mite cidamna dingin asem kahi hi; Theih ngeiloh cinatna hanga siatna bawllo ka mipihte, gim thuaklai pen ka ensan thei kei hi.\nCinagim lupna tunga lum, sihna khut vawt in a mat laitakin; ka tungah lamet lianpi nei-in, cimawh sasa-in hong en uh a, amaute kiang pan ka kihemkhia thei kei hi. Si ningcih kua in theikhol ngei ahi hiam?\nKei-an Van munah ka kha ading mun om hi, ka zaalna laikhun tungah; Doldaangtak ka pumpi hong kisial ka mu a, ka khoikhoite mel tawh ka kidang kei a, ahi zong, kanu leh kapa leh haksatna tampi ka thuakpih ka ittak kazi koiah om uh hiam?\nA kilawm Nitaang khenah, van innnuamtak om a: gen cimloh tua munnuam, tawntung innnuam pen ahi hi hi.Ahi zongin tua mun apaithei kahi kei hi! A deihteel thei hi leng, ka tawntung inn pai sangin ka khankhiatna khua Wuhanah kilehkik ka teel ding hi.\nTua laiah innthak liklek ka nei hi; Tua inn lamhna ding sum tampi kaleitawi a, pello khasim ka loh kul a, koibangin tua na khawlsan thei ding ka hi hiam? A khawlsan thei ka hi kei hi.\nKanu kapa ten keiloin koibangin lungnop ni neithei ding hiam? Ka etcimloh ka it mahmahnu pen; A pasal loin koibangin omta ding hiam? A tuah ding hun haksa pipite, amah guakin koibangin palsuak thei ding hiam?\nAhih hang tun apai ding kahita hi! Ka pumpi a mangthang ding hi a, ka cipih a mangthang sate mahbangin, asite ading bek a kibawl ipsungah hong thunin, khuavak kuan ciang haltum ding bek masuan ka hita hi.\nKa it mahmahte aw, mangpha un aw! ka khankhiatna ka vangkhua Wuhan, mangpha, mangpha aw! buaina meiipi a then hun ciang, kintak a thu man theihsak sawm a, nakpitak a nasempa hong phawk tawntungta un.\nBuaina meiipi a then hun ciang, teltakin thuman kipulak ta ding hi. Huh ding neilo midikte a thuak gimpenin om a, lungkham leh mangbangin om nawnkei tapeuh hen. “Kidemna-ah ka hat tawpin ka hih khin a, a mong dongin ka tai khin a, upna thu kho takin lenin ka zo khin hi”. (2 Timoti 4: 7). Upa Gin Za Go, ZBC President\nPrevious: Zomi Covid-19 Response Committee July kha Report\nNext: Tutung kitelna ah ka dinpih thute ~ Pu Thangboi\nUS Federal Kumpi nasep (US Federal Job) thu tomkim\nZomi COVID-19 Response: Makaipipa Report\nChin station hospitals in severe shortage of medical doctors\nEite pilna zonzia leh Midangte pilna kipattah zia\nZo Ngeina Khuado Pawi leh khangthak Zomi ~ Pau Khat Suan\nZAM Thupuak :: 07 December 2014\nKhang nih ki nungta lo – molhtum suak ken!\nNuntakna, Kepsiamna leh Etna (Keep Life in Perspective)\nUS leh Canada gamsung ah Romaine kici ankamteh hangin mitampi takin cinatlawh